
TISAK NIŠRO »VIESNIK« - ZAGREB 


SLIKA NA NASLOVNOD STRANI: 

Crtež na naslovnoj stranici prikazuje kako će izgledati lansiranje prvoga јЈрзсе 
ShuUlea (Speis šatla). »Svemirski taksi« prićvršćen je na snazne rakete koje ce 
ga ibaciti S Zemljinu orbitu. Ova letjelica, kao i dvije rakete sa strane po prv. 
puta do sada predviđeni su za višekratnu upotrebu (o tome v.se u clanku. PRVI 
LET SPACE SHUTTLEA). 


KAKO ĆE SE 

PRVI 

Kada dva američka astronauta 
Bob Crippen i 3ohn Young sjednu 
za kontrolnu tablu prvog orbitera- 
»Columbije« negdje početkom 
1980. god. označit će jednu novu 
eru u načinu upravljanja svemir- 
skim vozilom. 

. Da li će to biti kao pilotiranje 
komandnim modulom Apolla? 

Ili više kao upravljanje jednim 
modernim avionom? 

Odgovor je jednostavan: i jed- 
no i drugo, ali najvećim dijelom 
bez dodira Ijudske ruke, potpuno 
automatski. 

Kada se »Shuttle« podigne s 
lansirne rampe 39 i sa svih svojih 
44 milijuna konjskih snaga krene 
ka orbiti oko Zemlje, za koman- 
danta leta i pilota - jedina dva 
člana posade za prvih šest letova 
- neće biti mnogo posla. 

Zamislite da se nalazite u pilot- 
skoj sjedalici orbitera, udaljeni 80 
metara od površine zemlje, licem 
okrenuti nagore prema otvore- 
nom i beskrajnom nebu i okruže- 
ni ste sa kontrolnim tablama. 

Na vašoj lijevoj strani sjedi ko- 
mandant leta također obučen u 
svemirsko odijelo i zavezan re- 
menima u sjedalici. Kabina je pod 
unutarnjim pritiskom i potpuno 
izolirana od vanjske sredine. 
Upravo ste završili dvosatno te- 
stiranje svih instrumenata orbite- 
ra, uključujući i prekidajući stotine 
prekidača i tipki, uvjeravajući ti- 
me sebe i Ijude na zemlji da sve 
funkcionira bezprijekorno. 

Teško i poveće svemirsko odi- 
jelo čini svaki pokret nezgrapnim. 
Već žalite što ste bili izabram za 
jedan od prvih šest letova, јег za 
kasnije letove astronauti neće 
nositi svemirska odijela i obavljati 
će sve operapije u košuljama pa 
čak i s kratkim rukavima. 

Sada je T - 30 sekundi, tj. 30 
sekundi do lansiranja. Kompjuteri 
na orbitoru automatski preuzima- 
ju daljnje provjere i rad u svoje 
ruke. 

Od sada na dalje ako sve ide 
kako treba Vi i pilot ćete samo 
mirno sjediti i promatrati rad 'in- 























ODVDATI 


LET SPACE SHUTTLEA’ 


Iskorištena raketa-rezervoar du- 
žine 47 metara, odvaja se od Spa- 
ce Shuttlea. Pošto neće dostići pu- 
nu orbitalnu brzinu, uskoro će kre - 
nuti na svoj posljednji vatreni put 
prema vodama Pacifika. 


Povratak na Zemlju poput jedrili- 
ce. Vertikalna brzina spuštanja bit 
će između 4000 i 6000 metara u mi- 
nuti, tako da će letjelica još na vi- 
sini od 4000 metara padati poput 
kamena... (slika dolje) 


strumenata. Na tri televizijska ek- 
rana u boji izložene su vitalne in- 
formacije o radu svih sistema na 
orbiteru Kolumbiji. Vi možete 
okretati prekidač i na ekranu do- 
biti različite kanale upravo kao na 
pravom televizijskom prijemniku. 

Kada bi izbrojali sva svjetla, 
prekidače i druge indikatore i 
kontrolne table, izostavljajući one 
koji se odnose na kontrolu prije* 
voznog tereta, ukupan broj bi iz- 
nosio oko 1400. 

Sada je T-3,5, odnosno tri i pol 
sekunde prije lansiranja. Tri glav- 
na motora Shuttlea se pale. Kom- 
pjuten izvršavaju brze proračune 
i odlučuju da li da se upale dvije 
pomoćne rakete na kruto gorivo 
ili ne. Vi ste svjesni tojga da u 
slučaju i najmanjeg kvara na bilo 
kojem sistemu kompjuter auto- 
matski gasi motore orbitera i od 
lansiranja nema ništa. No tri i pol 
sekunde brzo prolaze i nemate 
vremena za razmišljanje, a čak i 
ne čujete u svom skafanderu rad 
glavnih motora. Osjećate samo 
manje vibracije. 

Odjednom jači udar i vibracije 
označuju da su upaljeni motori na 
kiuto gorivo. U tome trenutku iz- 
gara oko 5 tona krutog goriva 
svake sekunde, što je za oko tri 
milijuna puta više nego potrošnja 
jednog automobila. Gravitacione 
sile ubrzano rastu i pritišću Vas 
unazad na sjedište i sada imate 
pravi osjećaj snage tih pomoćnih 
raketa koja odgovara snazi 700 
000 automobila. 

Sila gravitacije ipak nikad ne 
prelazi 3g, iako uz kruto gorivo 
još izgara oko 2 tone tekućeg vo- 
dika i kisika svake sekunde. To je 
daleko manje i lakše podnošljivo 
nego prilikom lansiranja Saturna 
V za Apollo program kada su ast- 
ronauti doživljavali sile od 5g i 6g. 

Vožnja je stvarno udobna. Pri- 
teče dok na monitorima proma- 
trate smjenu izvještaja o radu 
svih instrumenata 
Već se nalazite u 60. sekundi 
leta i čudite se kako sve mirno 
likom konstrukcije »Space Shut- 
tlea« išlo se za tim da Jet do or- 
bite može izdržati i »čovjek sa 
ulice« bez ikakvih napornih fizi- 
čkih priprema. Ako gravitacione 
sile postanu suviše jake, kompju- 
tor će to osjetiti i automatski 
smanjiti rad motora. Motor je ta- 
ko konstruiran da se snaga moto- 
ra može mijenjati od 50 do 109°/o 
od početne snage prilikom lansi- 
ranja. Ta mogućnost nije postoja- 
la kod motora Saturn-rakete gdje 
su motori stalno radili punom 
snagom. 

... No vratimo se prvom letu. 
Vi se već nalazite nešto više od 
dvije minute u zahuktalom orbite- 
ru i kroz prozore plavetnilo neba 
brzo se pretvara u beskrajno cr- 
nilo svemira. Odjednom čujete 
eksplozije manjih naboja koji 
odvajaju dvije rakete na kruto go- 
rivo i osjetite kratki trzaj, a zatim 
ubrzanje jerje cijela kompozicija 
sada daleko lakša. Trenutno se 
nalazite na visini od 46 km i kre- 
ćete se brzinom od oko 1,4 
km/sek koja je još uvijek daleko 
manja od neophodne za ulazak u 

o r bitu. , . <4 

Dok Vi nastavljate let u orbite- 

ru, rakete na kruto gorivo, sada 
prazne potrošivši oko jedan mili- 
jun kilograma goriva, postepeno 
gube brzinu, da bi se na kraju 
padobranima spustile u Atlantski 
ocean, odakle će biti otegljene u 
Cape Kennedy na pranje, suše- 
nje i ponovno punjenje gorivom. 
Kruto gorivo koje se upotrebljava 
za te rakete sastoji se i djelomic- 
no od gume, točnije 14%, što bi 
bilo dovoljno za proizvodnju oko 


40 000 automobilskih guma. 

Do orbite ima još dobrih šest 
minuta leta. Motori »Shuttlea« ra- 
de besprijekorno crpeći gorivo iz 
vanjskog rezervoara kroz cijev 
promiera 47 cm. 

Stigla je i ta dugo očekivana 
osma minuta leta. U jednom tre- 
nutku Vaše je tijelo krenulo napri- 
jed i da niste bili vezani pojase- 
vima izletili bi ste iz pilotske sje- 
dalice. Sa prestankom rada mo- 
tora, gotovo istovremeno, doživ- 
jeli ste nul-gravitaciju i ostat ćete 
u bestežinskom stanju slijedećih 
54 sata, koliko je predviđeno da 
traje prvi let »Ćolumbije«. 

Glomazan i prazan vanjski re- 
zervoar iz kojeg su tri glavna mo- 
tora iscrpili i potrošili oko 700 to- 
na tekućeg vodika i kisika sada 
je samo suvišni teret kojeg se že- 
lite čim prije riješiti. Kompjuteri 
ubrzano proračunavaju Vaše br- 
zine i putanje i točno u određe- 
nom trenutku osjetite lagan trzaj 
kada je došlo do automatskog 
odvajanja rezervoara. Pošto se 
rezervoar sada nalazi iznad orbi- 
tera kompjuter pali dva pomoćna 
motora sa unutarnjim gorivom ka- 
ko bi se čim prije udaljio i posti- 
gao punu orbitalnu brzinu od 7,8 
km u sekundi. 

U međuvremenu, rezervoar ci- 
lindričnog oblika dužine 47 meta- 
ra i promjera 8,7 m, koji nikad nije 
dostigao punu orbitalnu brzinu, 
polako gubi na visini i kreće na 
svoj posljednji vatreni put ka vo- 
dama Pacifika. Ovo je jedini dio 
kompozicije »Space Shuttlea« ko- 
ji se odbacuje i više ne upotreb- 
Ijava za drugi let, odnosno za 
svaki let neophodno je upotrijebi- 
ti novi rezervoar. 

Prošlo je već 45 minuta od tre- 
nutka lansiranja i nalazite se na 
kružnoj orbiti oko Zemlje na visini 
od oko 280 km. Sve korekcije su 
automatski izvršene i orbiter mir- 
no kruži okrenut gornjom stra- 
nom prema zemljinoj površini. 

lako ste u ovom prvom dijelu 
leta imali relativno malo posla, 
pred Vama predstoji čitav niz 
op.eracija i manevara, kako bi se 
u potpunosti ispitali svi sistemi na 
orbiteru. To isto čeka i posadu u 
slijedećih pet letova, kada će već 
lansiranje »Shuttlea« u orbitu po- 
stati rutinska stvar. 


Na svaka 24 sata određeno je 
da radite 16 sati, a preostalih 8 
je za spavanje. Vi i komandant 
leta spavate istovremeno i ako se 
pojavi bilo kakav problem auto- 
matski sistem za uzbunu će Vas 
garantirano probuditi. 

U orbiti provjeravate i sve si- 
steme za kontrolu prevezenog 
tereta, uglavnom satelita. Оуај 
test je simulacija u orbiti pošto 
stvarnog tereta nema, ali naročito 
je bitno ispitati specijalnu meha- 
ničku ruku, kojom se upravlja iz 
orbitera i pomoću koje će se sa- 
teliti vaditi iz teretnog odjela 
»Space Shuttlea«. 

Prošlo je 53 sata od lansiranja. 
Nakon velikog broja provjera in- 
strumenata Vaš posao u rbiti je 
završen i vrijeme je da se krene 
natrag na Zemlju. 

Sa paljenjem dva reaktivna 
motora brzina »Columbije« se 
smanjuje i pod kutom od 45° za- 
počinje vatreni prolazak kroz at- 
mosferu. Kompjuter korigira ugao 
leta kako zagrijavanje s vanjske 
strane orbitera ne bi prešlo iznad 
1300 °Č. Dok orbiter sve brže 
»tone« izvana dopire sve jači šum 
strujanja zraka. U kabini je velika 
buka od svih mogućih ventilatora, 
hladnjaka i pumpi radi održanja 
normalne temperature (22 do 25 
°C). 

Napokon na visini od oko 21 
km i s brzinom od 2000 km/h 
preuzimate kontrolu u svoje ruke. 
Pošto motori ne rade kao kod 
aviona spuštanje je poput jedrili- 
ce, samo mnogo brže i delikatni- 
je. U ruci držite ručku za uprav- 
Ijanje, po obliku i principu rada 
sličnu kao kod borbenih aviona iz 
prvog svjetskog rata, samo što 
ovdje svaki pomak ručke ide kroz 
kompjuter. Kompjuter zatim akti- 
vira hidraulične sisteme za uprav- 
Ijanje krilnih elemenata za letenje 
i isto tako korigira Vašu komandu 
ako je ona suviše ekstremna za 
dotičnu situaciju. I ne samo to 
već pošto više kompjutera rade 
zajedno, oni jedan drugog pro- 
vjeravaju i mogu »glasati« i veći- 
nom glasova isključiti neispravan 
kompjuter iz cjelokupnog siste- 
ma. 

Vertikalna brzina spuštanja iz- 
nosi između 4000 i 6000 metara 
na minutu, što je oko četrdeset 
puta brže nego spuštanje jednog 



Boeinga 747. Na visini od otprili- 
ke 4000 metara još uvijek tonete 
poput kamena. Prednji dio orbite- 
ra nagnut je sasvim nadolje za- 
tvarajući kut od 24° s obzirom na 
površinu Zemlje, što je daleko 
strmije nego kod putničkog »Dum- 
boOeta« gdje silazni ugao iznosi 
samo tri stupnja. 

Preostalo je 30 sekundi do 
spuštanja na pistu u Cape Ken- 
nedy i nalazite se na visini od 600 
metara a udaljenost od piste je 
3,5 km. 

Dvadeset skundi prije spušta- 
nja i na visini od oko 300 metara 
čujete mukli udar od izvlačenja 
kotača, baš kao kod pravog avi- 
ona. 

Srce Vam ubrzano lupa i spre- 
mate se za posljenji manevar s 
kojim ćete izravnati orbiter i ne- 
što podići prednji kraj kako bi se 
orbiter prvo spustio na zadnje 
kotače. 

I konačno zemlja je dodirnuta 
brzinom od oko ЗЗо km/h. Pista 
na koju ste se spustili duga je 
oko 5000 metara i široka 100 me- 
tara s nagibom od tri stupnja. Taj 
nagib i upotreba kočnica će Vas 
napokon zaustaviti na oko 3,5 km 
od mjesta spuštanja. 

Odjednom je nestala sva buka 
i vibracije i vladao je potpuni mir, 
poput onog koji je zavladao dok 
ste kružili u beskrajnom svemiru. 

Vaš zadatak je gotov i pomalo 
se nostalgično pitate što ste po- 
stigli ovim letom?! 

Vi ste poveli znanost i cijeli svi- 
jet u jednu novu eru svemirskih 
letova. To je era u kojoj se dra- 
stično mijenja način na koji ćemo 
istraživati i iskorištavati svemir. 
Sada svemir postaje dostupan i 
onima koji su ga priie mogli samo 
promatrati sa Zemlje. 

Vaš je let označio početak jed- 
ne trajne kolonizacije tog velikog 
prostranstva gdje ćemo sa sve 
većim tehničkim i znanstvenim 
dostignućima ostaviti vječiti pe- 
čat našeg postojanja. 

Dražen M. Premate, 

Znanstveni suradnik na projektu 
»Space Shuttle«, 
Florida Institute of Tehnology 



VULKAN OLYMPUS - 
NAJVEĆE BRDO U 
SUNČEVOM SISTEMU 


(prilog uz fotografiju na slijedeće 

dvije stranice) 


lako su posljednja istraživanja Marsa definitivno razbila mit 

Ziiih S jS!rL IU --f rS Z vih kar ! ala,< Ч ° eventualnom postojanju 
v ' s ± °* llka . z ’ vota ' brojn? fotografije iz dana u dan otkrivjju 
пат поуе i nove zammljivosti njegove, na prvi pogled puste 
i monotone površine. н u ^ 


Jupitrov satelit lo prvo je nebesko 
tijelo osim Zemlje na kojem su otkri- 
veni aktivni vulkani. To je bilo nedav- 
no samo jedno od iznenađujućih ot- 
krića Voyagera - 1. Zato su i kame- 
re Voyagera-2 bile u srpnjg ove go- 
dine uglavnom uperene u lo i njego- 
ve vulkane. Međutim, ipak vulkani ni- 
su nešto neobično u našem Sunče- 
vom sistemu. lako malo kasno, tj. tek 
početkom ove godine, NASA je 
objavila zapanjujuće slike najvećeg 
ugaslog vulkana — Olimpa, ne 
grčkog Olimpa, sjedišta bogova, već 
Olympus fvlons-a, najvećea brda na 
Marsu. Slike Marsovog Olympusa 
došle su putem Vikinga-1, sonde koja 
je startala prije četiri godine, a 19. 
lipnja 1976. g. je nakon desetmjeseč- 
nog leta stigla do Marsa, uključila 
svoje rakete za kočenje i ušla u Mar- 
sovu orbitu. Tada je Viking počeo 
snimati sliku za slikom Marsove povr- 
šine. A kada su ti snimci bili prikazani 
na II Internacionalnom kolokviju o 
Marsu, koji se nedavno održavao na 
Kalifornijskom tehnološkom institutu, 
izazvali su isto toliko oduševljenje 
onih 500 prisutnih stručnjaka, kao i 
nekoliko mjeseci kasnije prikazane 
slike mjeseca lo. 

Ti snimci Olympus Monsa nisu pri- 
kazivali samo očaravajuće lijepe, ne- 
g° u konkretnom slučaju i neobično 
krševite predjele. Taj skup Ijudi je 
među prvima vidio jedan ugasli vul- 
kan nevjerojatnih dimenzija, a sada 
eto, tu priliku imamo i mi. 


Na velikoj fotografiji na stranicama 
6 i 7, vidimo Olympus Mons snimljen 
s udaljenosti od 8000 kilometara. 

Snimljeno podrućje Marsa koje obu- 
hvaća fotografija - veličine je otpri- 
like kao površina Dugoslavije! Olym-‘ 
pus Mons strši 25 kilometara iznad 
Marosve površine. Promjer baze mu 
iznosi više od 600 kilometara. Visina 
Marsova Olimpa predstavlja za sada 
-apsolutan rekord u Sunčevu sistemu. 

Ona iznosi 3,6 promila Marsovog 
promjera. Usporedbe radi: visinska 
razlika između Mount Everesta i naj- 
dubljeg mjesta na Zemlji, Marijanske 
brazde u Pacifiku, iznosi oko 20 kilo- 
metara, a to je svega 1,5 promila 
Zemljinog promjera. Usput rečeno 
naiveća reljefna neravnina (tzv. deni- 
velacija) na našoj Zemlji nije u Aziji 
nego na zapadnoj obali Južne Ame- 
rike, između Atacama brazde (7973 
m dubine) i jednog vrhunca u Anda- 
ma (6723 m). Visinska razlika ovdje 
iznosi 14.696 metara - ali na udalje- 
nosti od svega 380 kilometara! 

Ogromna masa tog Marsovog 
Olimpa dovodi i do čudnih vremen- 
skih prilika u okolici tog super-brda. 
Sniježno bijeli oblaci koji ga okružu- 
ju, nešto slično našim »cirusima«, sa- 
stoje se iz sitnih ledenih kristalića, a 
valovite oblike na njima stvaraju vje- 
trovi koji se obrušavaju niz njerjove 
padine. 

Ova prilićno čudna formacija sti- 
jona, nađena unutar jednog Marsovog 
kratera, jfedina je te vrste videna na 
Marsu. Ona će biti predmetom istraii- 
vanja planetarnih oe ologa prigodom 
slijedeće misije 

_ Marsov krajolik na gornjoj slici 
xanimljiv je iz više razloga. Prvo, pod- 
sjeća nas na noke dijelove našeg pla- 
neta, recimo na suhe predjele Afrike 
ili Azije. Ne zaboravimo da na Zemlji 
ima popriličan broj krntera (vulkan- 
skih ili meteoritskih) sličnih ovome na 
slici. Drugo, ovdje možemo zapaziti i 
neke geološke procese kojima se mi~ 
jenja površina planeta — poput onih 
na našoj Zemlji. Tako vidimo pojavu 
kratera i pokrova lave, tektonska gi~ 
banja (rasjedanjejl i ieolske proce« 


(transportiranje čestica vjetrom). Po 
јауа riječnih korita, znači riječna oro- 
zija. zapažena je vec na nizuTotogra- 
ffija Marsove površine. Takvu ffptogra- 
ffiju izrazite »fosilne« rijecne »nreže na 
Marsu objavili smo u broju 3 nasog 
časopisa prošle godine Bitna razlika’ 
u odnosu na Zemlju j«‘Tr tome, što se 
svi ovi procesi na Zemlji noprestano 
odvijaju, dok na Marsu, rijećim erozija 
na primjer, pripada prošlosti. Danas 
*-*mo dominiraju eolski procesi, roci 
o kao ii pustinji Gohi ili u Sahari. 

Dojmovi s Međunarodnog astronautičkog kongresa 

SVEMIRSKAISTRAŽIVANJA ZA 
BUDUĆNOST ĆOVJECANSTVA 


16. do 22. tujna (septembra) u Miin- 
chenu je održan 30. kongres Međunarod- 
ne astronautičke federacije (International 
Astronautical Fšderation - IAF) U raz- 
novrsnim sekcijama iznijeto je preko 400 
referata. Kongres se odvijao pod temat- 
skim naslOvom: »Svemirska istra- 
živanja za budućnost čovje- 
č a n s t v a«. Obuhvaćene su bije teme iz 
oblasti raketne propulzije, sistema za lan- 
siranje, mogućnostima svemirskih trans- 
portnih sistema, astrodinamike, bioastrona- 
utike, svemirske medicine, komunikacionih 
satelita, satelita za istraživanje Zemlje, mo- 
gućnostima gradnje u budućnosti velikih 
struktura u svemiru, svemirskih letova s 
Ijudskom posadom, istraživanja našeg pla- 
netarnog sistema, svemirskog prava, te 
problematike komuniciranja sa eventual- 
nim vanzemaljskim civilizacijama. 

Na kongresu je bilo prisutno preko tisu- 
ću delegata, među njima i 17 iz ]ugosla- 
vije. Tako ih je iz Zagreba bilo sedam. 
Prof. Božidar Bakotić sa pravnog fakulteta 
održao je referat iz oblasti svemirskog 
prava. Prof. Bakotić, koji je član Aero - 
kozmonautičkog društva Hrvatske, prošle 
godine je postao dopisni član Međunarod- 
ne astronautičke akademije, u sekciji za 
pravne znanosti. Kongresu su prisustvovali 
i predsjednik Aero - kozmonautičkog 
društva prof. Dr. Davorin Bazianac te član 
istog društva Dr. Marinko Oluić, koji je 
član Odbora za daljinsku detekciju u IAF. 
Sa Zvjezdarnice, kao predstavnik Astro- 
nomsko - astronautičkog društva Hrvat- 
ske, sudjelovao je autor ovog teksta. 

Kao što je već uobičajeno na kongresi- 
ma IAF, i na ovom je sudjelovalo više ast- 
ronauta. Bili su prisutni sovjetski astronauti 
Georgij Beregovoj, Anatolij Filipčenko, 
Vladimir Kovaljonok i Aleksandar Ivančen- 
kov. Posljednja dvojica iznijeli su vlastite 
dojmove sa svog 140 - dnevnog leta oko 
Zemlje, ostvarenog prošle godine. Tako- 
đer su bili prisutni astronaut Sigmund 3ahn, 
iz DDR, poljski astronaut Miroslaw Her- 
maszewski i američki astronaut Alan Bean, 
koji je prije 10 godina kao četvrti čovjek 
stupio na površinu Mjeseca, a koji je je- 
dan od rijetkih američkih svemirskih vete- 
rana koji i dalje radi u agenciji NASA. 

Uskoro — i »Sovjetski 
Space Shuttle«! 

Poseban kuriozitet na kongresu bio je 
odgovor astronauta Beregovoja na pitanje 


u vezi gradnje svemirskog raketoplana. Iz 
njegovih riječi prvi put je javnost službeno 
obaviještena da i SSSR radi na letjelici ko- 
ja će se na Zemlju spuštati poput aviona. 
Beregovoj je istakao da će ŠSSR čestitati 
američkim kolegama ako ovi prvi pošalju 
u svemir svoj »Space Shuttle« i da ne sum- 
nja da će to isto učiniti i amerikanci ako 
sovjetski raketoplan bude prvi. - Ova iz- 
java nagovještava nam da će uskoro usli- 
jediti uzbudljiviji letovi u svemir. Inače, 
zbog tehničkih problema i više odgađanja 
»Space Shuttle« će obaviti prvi pokusni let 
u svemir najranije sredinom 1980. godine. 
Svojedobno se planiralo da će taj let biti 
u prvoj polovici ove godine. Ovo zaka- 
šnjenje moglo bi Sovjetskom Savezu pru- 
žiti priliku da možda prvi otvori eru svemir- 
skih letjelica sa višekratnom upotrebom. 

Evropa 
i Svemir 

Treba istaći da je na kongresu bilo riječi 
i o evropskoj raketi »Ariane«. Radovi na toj 
raketi - nosaču već su prilično poodmakli 
i upravo u studenom mjesecii ove godine 
trebalo bi biti lansiranje prvog prototipa 
ove rakete. U toku slijedeće godine pole- 
tjet će još tri prototipa. 


»Ariane« će biti zaista jaka raketa jer će 
u niske orbite oko Zemlje moći iznijeti te- 
rete mase do četiri tone! Bit će vrlo pogod- 
na za lansiranje telekomunikacijskih sateli- 
ta u geostacionarne orbite pa su za »Aria- 
ne« zainteresirane i organizacije izvan Еу- 
ropske svemirske agencije (koja inače 
broji 12 zemalja članica). Lansiranja će se 
obavljati s raketnog poligona u Francuskoj 
i Gijani na sjevernom dijelu južnoameri- 
čkog kontinenta. 

Evropski program 

istraživanja 

Mjeseca 

Od posebnog je značenja, da će raketa 
»Ariane« biti izgleda i sredstvo za nepo- 
sredna istraživanja našeg prirodnog sate- 
lita - Mjeseca. To se moglo zaključiti na 
sjednici Evropskog planetarnog geološkog 
konzorcija koja se 17. i 18. rujna također 
odvijala u Miinchenu u organizaciji lAF-a 
pod pokroviteljstvom američke agencije 
NASA. 

Iznesena je studija o programu bespilot- 
nih letjelica koje bi bile lansirane na Mje- 
sec s ciljem da uzmu uzorke Mjeseca (po 



Astronauti poziraju fotoreporterima pred P<«n. atom 9 ra <J" 
skom viiećnicom u starom dijelu Miinchena. Slijeva na de- 
__ 1/«.«1иплк RarenAvoi. Веап. Filiočenko, Ivancenkov 


i Dahn. 

Evropski satelit evropskom raketom 


Ovako će izgledati zapadnonjemački satelit »TV —sat« 
kojeg će 1983. g. lansirati raketa »Ariane«. Ovaj telekomu- 
nikacioni satelit emitirat će tv — program direktno iz sve- 
mira potrošačima koji trebaju imati antenu promjera ne ve- 
ćeg od 90 centimetara. 


oko jedan kilogram) i dopreme ih na Zem- 
Iju. Ovaj program mogao bi se početi 
ostvarivati 1985. ili 1986. godine. Studija 
predviđa 18 spomenutih letjelica koje bi 
se spuštale na različitim dijelovima Mjese- 
ca. Ovaj plan pomalo izgleda ambiciozan 
s obzirom da ni SSSR ni SAD dosad nisu 
lansirali na Mjesec toliko istraživačkih le- 
tjelica i na toliko različitih mjesta. Ovaj ev- 
ropski program istraživanja Mjeseca oba- 
vio bi se u toku dvije godine i prosječno 
bi svakog mjeseca bila lansirana po jedna 
lunarna letjelica. Osim toga predviđa se i 
posebni lunarni orbitalni opservatorij koji bi 
kružio oko Mjeseca u polarnoj orbiti. Na- 
pokon, raketa »Ariane« mogla bi lansirati i 
svemirske sonde prema planetoidima kako 
bi se ovi istraživali iz blizine. 

Francuski znanstvenici iznijeli su i studi- 
ju o svojevrsnoj »lopti« za istraživanje 
Marsa. To bi bilo tijelo široko oko osam i 
visoko oko 6 metara, približno valjkastog 
oblika, a koje bi se moglo kotrljati po Mar- 
su, pokretano snagom vjetra. Uređaj bi 
imao ukupnu masu od svega 250 kilogra- 
ma. Bio bi opskrbljen instrumentima, a me- 
đu ostalim i s tri televizijske kamere. 

Istraživanje 

planeta 

Na kongresu IAF iznijeti su i posljednji 
rezultati istraživanja planeta. Vidjeli smo 
vrlo interesantan film koji je pripremio la- 
boratorij u Pasadeni, Kalifornija, a sastoji 
se od više tisuća fotografija Dupitra. Niz tih 
fotografija složen na filmskoj traci koja se 
vrti, omogućio nam je da vidimo (daleko 
brže nego u stvarnosti, tj. ubrzano) kako 
se kreću pojedini dijelovi Dupiterove atmo- 
sfere gdje brzina oblaka dostiže i do 150 
metara u sekundi. Velika Crvena Pjega 
vrtjela se pred našim očima kao ping - 


P°ng loptica koja se vrti stiješnjena izme- 
đu dvije suprotne struje zraka. 

Poseban film napravljen uz pomoć kom- 
pjutora, omogućio nam je da vidimo jupi- 
terove mjesece u prostoru, onako kako bi 
ih vidio promatrač koji bi se nalazio u son- 
di »Voyager«. 

Američki i sovjetski znanstvenici poseb- 
no su iscrpno iznijeli rezultate istraživanja 
letjelica »Pioneer Venus« odnosno »Vene- 
ra«, koje su krajem prošle godine istraživa- 
le Venerinu atmosferu. 

Posebno je interesantan plan ameriške 
svemirske agencije da početkom 1982. g. 
(ukoliko ne dođe do novih odlaganja u 
programu »Space Shuttle«) lansira svemir- 
sku letjelicu »Galileo« koja će 1985. g. biti 
ubačena џ orbitu oko Dupitra s prije toga 
ce se od лје odvojiti sonda koja će ući 
u Dupitrovu atmosferu. Godine 1985. treba- 
la bi krenuti jedna svemirska sonda u su- 
sret »Halleyevom kometu« koji 1986. g. do- 
lazi u blizinu Sunca. Možda će 1987. g. 
krenuti i prema Saturnu letjelica koja će 
ući u njegovu orbitu a koja će ponijeti i 
sondu za spuštanje na satelit Titan. 

Na kraju spomenimo’i to da je na kon- 
gresu bio prikazan sovjetski film o stanici 
Saljut - 6« i boravku astronauta u njoj. 
Film je bio veoma zanimljiv a to je potvrdio 
i aplauz publike poslije projekcije u najve- 
coj i najljepšoj dvorani »Deutsches Mu- 
seuma«. 

Slijedeci kongres IAF održat će se u 
Tokiju u.rujnu 1980. g. dok će 32. biti u 
Stokholmu 1981. godine. 

Ante Radonić 

suradnik Zvjezdarnice 


RAZGOVORI - 
NA 1,5 MM 

Na kojoj valnoj dužini tražiti signale ra- 
zumnih bića iz svemira — to je jedno od 
najzamršenijih pitanja još zamršenije zna- 
nosti - egzobiologije. Doš su 1959. godine 
Cocconi i Morrison izrekli mišljenje da bi 
najpovoljnija valna dužina za međuzvjez- 
dane »razgovore« bila 21 centimetar - 
zračenje koje emitira atom vodika. Doš je 
veće nade budilo »vodeno okno« (zrače- 
nje između 18 i 21 centimetar) - područje 
spektra između linija apsorpcije atoma vo- 
dika i hidroksilne skupine. Nadajući se da 
će unutar »vodenog okna« čuti »tip-tip« ma- 
lenih zelenih iz svemira, mnogi su га- 
dio-astronomi osluškivali nebo, ali unatoč 
mnogobrojnim pokušajima još uvijek - ni- 
šta! 

Zašto ništa? Možda naprosto nismo 
imali sreće, ali je moguće i to da nismo 
izabrali pravi kanal za komunikaciju. Pravi 
kanal - smatra sovjetski astronom Karda- 
šev - morao bi biti raspon između 1,36 
i 1,52 milimetara. Zašto baš toliko? 

Podijeli li se spektar pozadinskog zra- 
čenja (to je zračenje koje nastaje uslijed 
toplinskog isijavanja međuzvjezdanog pli- 
na) naše galaktike na dvije polovice, tako 
da energija zračenja s obje strane spektra 
bude jednaka, presjecište će biti na valnoj 
dužini od 1,36 ili 1,52 mm ovisno o tempe- 
raturi međuzvjezdanog plina. Kako je to 
zračenje karakteristično za čitav svemir, 
mora ga zapaziti svatko tko se bavi ra- 
dio-astronomijom. 

Igrom slučaja ta se valna dužina pokla- 
pa s dužinom zračenja od 1,47 mm koje 
apsorbira najlakši od svih atoma: pozitro- 
nij. Taj »kemijski element« kojeg nećemo 
naći u Mendeljejevoj tablici, dobili su fizi- 
čari istom u laboratoriju. To je zapravo po- 
zitron (pozitivno nabijeni elektron) oko ko- 
jeg kruži elektron — baš kao što u atomu 
vodika elektron kruži oko protona. 

U tom području - da igra slučaja bude 
još veća — leži i spektralna linija molekule 
vode s izotopom kisika 18 0 , a to je mole- 
kula koju astronomi traže u čitavom svemi- 
ru. 

Misle li svemirci isto što i Kardašev i ako 
se uz to njihov život osniva na vodi - što 
će ih navesti na zračenje molekule vode 
— . ćemo ne u tako dalekoj budućno- 

sti čuti prvi »zdravo« iz svemira. 

N. R. 






četiri dana prije nego što su se 
vratili na rodni planet, astronauti su 
izveli jednu vrlo delikatnu operaciju. 


Poslije rekordnih 175 dana boravka 
u orbiti, sovjetski astronauti Vladimir 
Ljahov i Valerij Rjumin sretno su se 
vratili na Zemlji. 19. kolovoza (augu- 
sta) izvršerio je odvajanje svemir- 
skog broda »Sojuz — 34« od orbital- 
ne stanice »Saljut - 6«. U 13 sati i 
30 minuta po našem vremenu kabina 
s astronautima prizemljila je 170 kilo- 
metara jugoistočno od grada Džez- 
kazgana, u Kazahstanu. 


9. 1977. g.) a druge su tamo postavili 
astronauti Kovaljonok i Ivančenkov 
za vrijeme svemirske šetnje u srpnju 
mjesecu 1978 godine. Sada se spo- 
menuti uzorci analiziraju na Zemlji da 
bi se proučio dugotrajan utjecaj sve- 
mirske sredirie na njih. 


Ljahov i Rjumin proveli su jedan 
sat i 23 minute u uvjetima otvorenog 
svemirskog prostora. Bio je to treći 
izlazak astronauta u toku cijele misije 
»Saljuta - 6« (Svaka od tri glavne 
posade ove stanice jednom je izlazi- 
la u svemirski prostor). Međutim, po- 


Taj pomalo dramatičan događaj uz- 
rokovala je velika 10 metara široka 
antena radio-teleskopa, koju su astro- 
nauti bili montirali na stražnjem vansj- 
kom dijelu orbitalne stanice (antena 
je u sklopljenom stanju bila doprem- 
Ijena transportnim brodom »Progres 
- 7«), Poslije završetka rada s ante- 
nom, ona je na komandu sa stanice 
trebala biti odbačena aktiviranjem pi- 
ropatrona. Međutim, tom prilikom do- 
šlo je do neplaniranog rotiranja ante- 
ne, koja se svojom metalnom mreži- 
com zakačila za elemente agregat- 
nog odsjeka »»Saljuta 6«. Poslije 
procjene situacije, odlučeno je da 
astronauti izađu iz svemirske letjelice 
i sami odgurnu antenu. lako su 15. 
kolovoza astronauti izašli iz svog 
svemirskog doma na »svemirsku šet- 
nju«. 

Brodski inženjer Valerij Rjumin, 
prihvačajući se za drške na vanjskoj 
površini orbitalne stanice, prešao je 
preko cijele letjelice i sLgao do agre- 
gatnog odsjeka »Saljuta — 6«. Pomo- 
ću specijalnog alata oslobodio je an- 
tenu a zatim ju je gurnuo u svemirski 
prostor. Za to vrijeme, astronaut Vla- 
dimir Ljahov nalazio se na ulazu or- 
bitalne stanice i pomagao svom kole- 
gi u izvođenju ove operacije. U toku 
boravka u otvorenom svemiru, astro- 
nauti su demontirali s vanjske površi- 
ne stanice »Saljut — 6« i prenijeli u 
unutrašnjost uređaje koji su registri- 
rali udare mikrometeorita, te panele 
sa uzorcima različitih optičkih, terrnoi- 
zolacionih i polimernih materijala. Ne- 
ke od tih stvari nalazile su se u otvo- 
renom svemirskom prostoru još od 
vremena lansiranja same stanice (29. 


Crtei orbitalne stanice »Saljut — 6«. S gornje strane 
ojen je svemirski brod tipa »Sajuz, a s donje strajie upra- 
prilazi bespilotni transportni brod »Progres« - Na pred- 
dijelu stanice је izlaz kroz koji su astronauti izlazili 

Završena najduža Ijudska misija u svemiru 

SVEMIRSKA AVANTURA 
PRED POVRATAK KUĆI 
















sljednji izlazak u svemir bio je izuze- 
tan s obzirom da je uslijedio pred 
povratak na Zemlju i to poslije goto- 
vo pola godine života i rada u uvje- 
tima bestežinskog stanja. K tome tre- 
ba dodati i činjenicu da je astronaut 
Rjumin obavio i operaciju odvajanja 
antene za što se nije pripremio i 
vježbao na Zemlji, kao što je to uobi- 
čajeno za sve poslove koje posada 
mora obaviti u toku svemirske misije. 

Inače, važnost operacije otklanja- 
nja zapetljane antene sastoji se u to- 
me što je time »oslobođen« pomoćni 
»dok« za spajanje na agregatnom 
odjelu stanice. Upravo na tofri doku 
može se obavljati pretakanje goriva 
iz bespilotne transportne letjelice u 
»Saljut - 6«. Znači, sada postoji mo- 
gućnost daljnje eksploatacije ovog 
orbitalnog znanstvenog laboratorija 
koji je već započeo treću godinu leta 
u orbiti oko Zemlje. Međutim, svi si- 
stemi stanice sada se detaljno anali- 
ziraju na Zemlji da bi se ocijenio nji- 
hov rad i sadašnje mogućnosti.O to- 
me ovisi da li će »Saljut — 6« even- 
tualno posjetiti još jedna ekipa astro- 
nauta. 

Za astronaute Ljahova i Rjumina 
neopisiv je bio trenutak kada su o 
svojoj kabini konačno osjetili miris 
kazahstanske stepe, poslije povratka 
iz orbite. Kada su oni poletjeli sa Baj- 
konura, bila je zima i sve je bilo pod 
bijelim ogrtačem. Bio je to hladan 
dan, 25. veljače (februara) ove godi- 
ne. Zima je prošla, cvjetovi su već 
davno procvjetali, prošlo je i cijelo 
proljeće i veći dio Ijeta. Tek tada ast- 
ronauti su se vratili, neopisivo sretni 
što opet svojim osjetilima doživljava- 
ju svoj rodni planet. 

Nakon spuštanja, astronaute su na 
nosilima prebacili u helikopter. Tek 
slijedećeg dana liječnici su im dopu- 
stili da stanu na noge. Nakon dugo- 
trajnog svemirskog leta, astronautima 
najteže pada ponovno prilagođava- 
nje na Zemljinu gravitaciju. Međutim, 
već nakon dva, tri dana, 
astronauti-rekorderi mogli su lagano 
trčati u obližnjem parku, na Bajkonu- 
ru. Pola mjeseca kasnije, period 
adaptacije već je bio završen i oni 
su stigli u svoj Zvjezdani Grad u 
Podmoskovlju. Postalo je jasno da 
Ijudi u svemiru mogu boraviti pola go- 
dine a vjerovatno i više, bez štetnih 
posljedica za njihovo zdravlje. Va- 
žan preduvjet za to su upome fizičke 
vježbe i svojevrsni treninzi uz pomoć 
raznih uređaja i pomagala u orbital- 
noj stanici. Upravo to je pomoglo ast- 
ronautima da njihovi mišići ne »zabo- 
rave« naprezanja i silu teže, i da ne 
omlohave potpuno. Doš u toku leta bi- 
lo je javljeno da Ljahov i Rjumin nisu 
izgubili na svojoj težini. Dedan od njih 


ćak se bio i odebljao za gotovo pola 
kilograma a to je bio jedinstveni slu- 
čaj u toku jedne svemirske misije. 

Ovo pokazuje koliko su se oni bili pri- 
lagodili uvjetima bestežinskog stanja, 
a isto tako i koliko su optimalni uvjeti 
za život i rad u »Saljutu - 6«. 

Ljahov i Rjumin su za vrijeme svo- 
ga leta istovarili čak tri transportna 
broda tipa »Progres«, koii su automat- 
ski pristajali uz stanicu. Oni su dopre- 
mili ne samo gorivo, hranu, te razne 
znanstvene instrumente, već i razne 
sisteme stanice koji su morali zamije- 
niti istrošene ili pokvarene stare siste- 
me »Saljuta - 6«. Tako je produžen 
»život« svemirske stanica a astronauti 
su dobivali sve što im je bilo potreb- 
no za tako dugotrajan život i rad u 
svemiru. Sa stanicom se automatski 
spojio i »Sojuz - 34« koji je kao »no- 
viji« brod ostao da vrati astronaute na 
Zemlju. »Stari« brod »Sojuz - 32« 
(kojim su astronauti poletjeli) vratio se 
na Zemlju s dokumentacijom i snim- 
Ijenim materijalom. 

Ljahov i Rjumin bili su u svemiru 
usamljeniji od svojih prethodnika u 
istoj stanici. Naime, njihovi prethodni- 
ci su u dva navrata primali goste - 
svoje kolege. U travnju (aprilu) ove 
godine to se trebalo dogoditi i Ljaho- 
vu i Rjuminu. Ali, nije se dogodilo. 
»Sojuz - 33« s dva člana posade 
(Nikolaj Rukavišnjikov i prvi bugarski 
astronaut Georgij Ivanov) nije se mo- 
gao spojiti sa stanicom zbog kvara 
na raketnom motoru t* se 12. travnja, 
dva dana poslije starta, vratio na 
Zemlju. Kasnije je poletio prazan 
»Sojuz - 34«, s nešto savršenijim i 
sigurnijim motorom, koji je isproban 
kod približavanja »Saljutu - 6«, čime 
je potvrđena njegova sigurnost po- 
trebna za povratak astronauta na 
Zemlju. 

A. Radonić 



POVECANJE 

AKTIVNOSTI 

GALAKTIKE 

Prema člancima, koje je nedavno 
objavio sovjetski planetolog Vladimir 
Neiman naša Galaktika povećava 
svoju aktivnost. Zanimljivo je, kako 
on to i dokazuje: 

Na prvom mjestu on ističe, da se 
prema promatranjima u posljednjih 
350 godina, Sunčeva aktivnost sve vi- 
še pojačava. U tom se razdoblju broj 
Sunčevih pjega - prema zabilježe- 
nim podacima — povećao za 20 do 
30%.. 

A Sirius, koji se u staroegipatskim 
kronikama opisivao kao crvena zvi- 
jezda, danas je bijela zvijezda. I Al- 
tair je danas bijela zvijezda, iako sa- 
mo njeno ime »altair« na arapskom 
znači »plamena-crvena«. Po mišljenju 
spomenutog planetologa zagrijava- 
nje nekih zvijezda odigrava se pred 
očima čovječanstva, tj. vrlo brzo. 

Kao što je poznato, brzo zagrijava- 
nje zvijezda dovodi i do eksplozije 
- do rađanja novih i supernovih zvi- 
jezda. I eto, kako pokazuju kronike 
od drevnih egipatskih i kineskih pa 
do kasnijih zapažanja, broj pojava 
novih i supernovih se stalno poveća- 
va. 

Isti autor zatim ističe i mogućnost 
da se površina Venere pomalo zagri- 
java a to povećanje temperature mo- 
glo je možda utjecati i na magnetsko 
polje planeta i na atmosferu koja je 
postala slabo prozirna. 

Napokon, ne treba zaboraviti ni na 
planet Dupiter, koji zrači mnogo više 
energije, nego što je prima od Sun- 
ca. 

Planetolog Vladimir Neiman je mi- 
šljenja da je proces povećanja aktiv- 
nosti Galaktike počeo, kad se na 
Zemlji završilo posljednje zaleđenje. 
Na temelju toga on iznosi i mišljenje, 
da se takvo zaleđenje neće ponav- 
Ijati i da će klima biti sve toplija. 

A.R. 




Relativistićke zvijezde i relativistička 
astrofizika 

Opca teorija relativnosti ušla je u 
astronomiju onog trena kada je stvo- 
rena. Drugaćije nije ni moglo biti zato 
sto ona proućava prostor u kojemu se 
tijela međusobno privlaće, dakle sve- 
mirski prostor. Opca teorija relativno- 
sti je fizika gravitacije. Zemlja, plane- 
ti, sateliti, zvijezde. . . sve su to tijela 
koja privlaće jedno drugoga, a privla- 
će se međusobno i pojedini njihovi di- 
jelovi, pa je štoviše i cijeli svemir po- 
dručje privlačenja i rijegov je izgled u 
najvecoj mjeri uzrokovan gravitaci- 
jom. 

Primjena opce teorije relativnosti 
na vladanje svemira u cjelini, dovela 
je do suvremene kozmologije; koz- 
mologija razmatra i sadašnje stanje i 
moguće puteve razvoja. No u astro- 
nomiji je učinjen još jedan korak. Na- 
kon proućavanja kako se razvijaju 
zyijezde, a proućavanja su se uvelike 
temeljila na nuklearnoj fizici, utvrdeno 
je da se mnoga svojstva samih zvijez- 
da i procesi u njima ne mogu objasniti 
a da se ne primijeni opca teorija rela- 
tivnosti. Zvijezde su objekti koji su 
mnogo manji od cijelog svemira. Tako 
je opca teorija relativnosti nedavno 
uspješno primijenjena na veoma nia- 
le, ogranićene oblasti svemira. Zvijez- 
de na koje je Einsteinova teorija pri- 
mijenjena nisu međutim obične zvi- 
jezde, već veoma posebne. To su 
neutronske zvijezde (pulsari) i crne 
jame. Te su zvijezde toliko posebne, 
da se godinama nije znalo postoje li 
uopce, iako ih je teorija mogla zami- 
sliti. Ustvari, sa sigurnošću su prona- 
đene samo neutronske zvijezde, dok 
se o opažačkim dokazima za postoja- 
nje crnih jama još vode prepirke. 

Obje su vrste zvijezda posebne po 
tome što im je materija stisnuta do 
nezamislivo velikih gustoća. Stoga ih 
zovemo super-gustima ili relativisti- 
ćkim. Poslije otkrića neutronskih zvi- 
jezda i indicija da postoje crne jame, 
razvila se fizika relativističkih zvijez- 
da, ili relativistićka astrofizika. U istu 
vrst relativističkih zvijezda ušle bi i 
druge zvijezde, osim neutronskih zvi- 
jezda i crnih jama, ukoliko bi bile slič- 
nih gustoca. 

Crna jama — zvjezdano ćudoviSte, koje još uvijek nije 
dokazano. Medutim postoji jedan ozbiljan kandidat za ovu 
čudnovatu pojavu — izvor x-zraka u zviježđu Labuda. 
Cygx-1. 

Umjetnikova maeta pokušava nam ovdje dočarati iz- 
gled crne jame — ali pitamo se da li je to moguče kada 
su već i sama njezina svojstva na granici našeg poima- 

Relativističke zvijezde nisu samo 
neutronske zvijezde već i one zvi- 
jezde 'od kojih nastaju neutronske 
zvijezde, koje se nalaze na razvoj- 
nom putu do neutronskih zvijezda. 
Budući da neutronske zvijezde na- 
staju neposredno od supernovih, to 
se kao relativistička pojava mora pro- 
matrati eksplozija supernove zvijez- 
de. 

Odavno se više ne postavlja pita- 
nje da li je Einsteinova opća teorija 
relativnosti dokazana. Naime, dok se 
ta teorija primjenjivala samo na sta- 
nje cijelog syemira — a možemo si 
zamisliti koliko je teško spoznati sta- 
nje cijelog svemira, jer se ono otkriva 
pomoću objekata koji se nalaze veo- 
ma daleko - ako se dakle ona pro- 
vjerava na nečemu što je veoma te- 
ško provjeriti, da li je onda uopće do- 
kazana? Na sreću, postoje efekti ko- 
je je teorija predskazala i koji su, ia- 
ko veoma fini, s velikom točnošću 
provjereni u najbližoj svemirskoj 
okolini. Ti efekti jesu: skretanje zvjez- 
dane svjetlosti u gravitacijskom polju. 
Sunca, sitne promjene u položaju pu- 
tanja Merkura, Venere, Zemlje i Mar- 
sa - tj. zakret planetskih perihela, te 
promjene u prolaženju vremena u 
dvama mjestima u kojima je sila teža 
različite jačine (jedna od posljedica 
te promjene je crvenjenje svjetlosti 
koja pristiže s nekih zvijezda). 

Stupnjevi gustoće 

Zašto kažemo da su zvijezde su- 
perguste? Sunce nije super-gusta 
zvijezda, pa već u njezinom središtu 
ima tvari zgusnute stotinu puta više 
od gustoće vode. Dedan kubični cen- 
timetar takve tvari težio bi na površini 
Zemlje i više od jednog njutna. 

Na drugoj stepenici gustoće nala- 
ze se zvijezde bijeli patuljci. lako su 
za naše pojmove strašno gusti, oni 
su tek na putu do gustoće relativisti- 
čkih zvijezda. U njima ima tvari koja 
je i više od milijun puta gušća od vo- 
de. To dakle znači, da bi samo jedan 
kubični centimetar takve tvari, do- 
premljeh na Zemlju, težio više od de- 
set tisuća njutna. To je težina jednog 
srednjelitražnog putničkog automobi- 
la. Ta gustoća nije, međutim, nešto 
»super« za astrofiziku, јег su neutron- 
ske zvijezde sigurno još mnogo puta 
gušće. Ima neutronskih zvijezda (iako 
nisu sve takve, jer se i one međusob- 
no razlikuju) čiji bi samo jedan kubič- 
ni centimetar tvari na Zemlji težio bi- 
lijun (tisuću milijardi) njutna. Ako to 
usporedimo s automobilima, kao malo 
prije, to bi bilo stotinu milijuna.auto- 
mobila! Takvu tvar ne bismo niti mogli 
prenijeti na Zemlju, niti bi se ona za- 
ustavila na površini Zemlje: onog tre- 


nutka kada bi bila postavljena na bilo 
kakvu vagu, ona bi probila dno, pro- 
bušila svu Zemljinu tvar i projurila 
kroz središte Zemlje. Tlo bi za niu 
bilo rijetko, mnogo rjeđe nego što je 
zrak za metak koji je ispaljen iz pu- 
ške. 

U središtu neutronskih zvijezda 
atomske se čestice gibaju relativisti- 
čkim brzinama, što će reći, da im br- 
zina dostiže gotovo do brzine svje- 
tlosti, te se fizički procesi više nikako 
ne mogu tumačiti bez uvođenja teo- 
rije relativnosti. Svugdje tamo gdje 
gustoća postaje tako velika javljaju 
se jako izraženi relativistički efekti. Tu , 
leži osnovni razlog da se superguste 
zvijezde nazivaju relativističkim. što 
se tiče našeg Sunca gdje se relativi- 
stički efekti tek naziru, teorije relativ- 
nosti zapravo ne bi trebalo. 

Idući stupanj poslije neutronskih 
zvijezda, po gustoći, zauzele bi crne 
rupe, ukoliko bi bile dokazane. Mno- 
go je već riječi izrečeno o tim zvjez- 
danim čudovištima, u mnogo čemu 
nepojmljivim. Ako se njihova svojstva 
nalaze na granici našeg poimanja, 
kako je uopće došlo do toga da se 
razmatraju u prirodoslovlju svemira? 
Već 1933 god. su Baade i 2wicky, 
poznati američki astronomi, zamislili 
superguste zvijezde u obliku neu- 
tronskih zvijezda, tj. jedva godinu 
dana poslije nego što su pronađeni 
neutroni. Istodobno oni su povezali 
nekoliko astronomskih pojava u za- 
jednički slijed fizičkih procesa. Pred- 
vidjeli su da prilikom eksplozija zvi- 
jezda, supernovih, mehanička ener- 
gija eksplozije dovodi do pojave 
kozmičkih zraka i do stvaranja male 
zvijezde vrlo visoke gustoće, a koja 
je sva tvorena od neutrona. Kao pravi 
vidovnjaci oni su se zagiedali daleko 
u budućnost astrofizike. Neutrpnske 
su zvijezde otkrivene tek 1967. godi- 
ne u vidu veoma aktivnih radio-izvo- 
ra, pulsara. Pulsari nisu jedini objekt 
u kojemu se neutronske zvijezde 


mogu prikazati, ali drugi oblici neu- 
tronskih zvijezda nisu otkriveni. Zna- 
nje o pulsarima naglo je napredovalo 
što je omogućilo da se saznaju mno- 
ga svojstva zvijezda sa supergustom 
materijom. Ustanovljeno je da one 
mogu nastati pri eksploziji i kolapsu 
supernove te da pri tome mogu na- 
stati i još gustije zvijezde, tj. ne samo 
neutronske već i kolapsari ili crne ru- 
pe. Ћте je utrt put do razmatranja 
različitih supergustih zvijezda. Danas 
je poznato par stotina neutronskih 
zvijezda, dok za crne rupe postoji 
samo jedan ozbiljan kandidat, izvor 
X-zraka u zviježđu Labuda, Cyg Х-1. 


Rfendgenska astronomija 


U svemiru ima jako mnogo zvijez- 
da. Kako će se među njima, po ka- 
kvim znakovima otkriti da se radi o 
neutronskim zvljezdama ili crnim ru- 
pama? Pitanje pomalo sliči na ono: 
kako se u sahari love lavovi, na što 
se u šali odgovara da se love jednim 
velikim sitom kojim se prosije pustinj- 
ski pijesak, pa ono što ostane - to 
su lavovi. Kako u svakoj šali ima zbi- 
Ije i uputstava kako nešto treba činiti, 
tako se i ovaj anegdotski lov na lavo- 
ve može usporediti s traženjem, lo- 
vom na relativističke zvijezde: to su 
one zvijezde u svemiru koje preosta- 
nu kada se odbace ostale vrste zvi- 
jezda. No kao što se lavovi odlikuju 
nečim, kao svojom lavljom vikom, ta- 
ko se i relativističke zvijezde nečim 
odlikuju po čemu ih prepoznajemo. 
Astronomi su izradili popis osobina 
po kojima bi se mogle izdvojiti kako 
neutronske zvijezde tako i kolapsari. 

To su: 

1. rendgenske zrake (X-zrake) koje 
mora s površine zraćiti neutronska 
zvijezda neposredno nakon što je 
nastala u eksploziji supernove; 








2. rendgenske zrake koje su poslje- 
dica padanja međuzvijezdanog 
materijala na supergustu zvijezdu 
koja je u mirovanju ili gibanju; 

3. rendgenske zrake koje nastaju ka- 
da na relativističku zvijezdu pada 
plin s druge bliske zvijezde, a ta- 
kođer i vladanje vidljive svjetlosti 
koju ispušta takav sistem od dvije 
bliske zvijezde; 

4. tokovi neutrina za vrijeme eksplo- 
zije supernove. 

O ovom popisu možemo rasprav- 
Ijati s dva aspekta. Prvo nam pada u 
oči da vijesti o supergustim zvijezda- 
ma donose uglavnom X-zrake. Te 
zrake astronomi ne mogu registrirati 
na zvjezdarnicama jer zrake ne pro- 
laze kroz atmosferu. Stoga je opaža- 
nje supergustih zvijezda ovisno i o 
satelitskoj tehnici; potrebno je opre- 
miti satelite koji će poslužiti kao op- 
servatoriji za rendgenske zvijezde. 
Rendgenski su opservatoriji najprije, 
počevši od 1962. god. nošeni na stra- 
tosferkim balonima i na raketama. Prvi 
satelit koji je bio specijalno oprem- 
Ijen za registriranje X-zraka bio je 
»Uhuru« (1970). Do danas je u tu 
svrhu poslužilo desetak satelita i po- 
moću njih osnovana je posebna gra- 
na astronomije, rendgenska astrono- 
mija. Danas je poznato 70 veoma in- 
tenzivnih izvora rendgenskog zrače- 
nja, te oko 200 slabih izvora. Izvori se 
nazivaju još i X-zvijezdama. Neki od 
tih izvora stalne su jakosti, neki su 
promjenljivi, a kod nekih se javljaju 
nagla i kratkotrajna zračenja, »blje- 
skovi« rendgenskih zraka - prozvani 
su »bursterima« 

Drugo što zapažamo među osobi- 
nama supergustih zvijezda, to je mo- 
gućnost da se otkriju kako one zvi- 
jezde koje su pojedinačne, osamlje- 
ne, tako i one koje se nalaze u paru 
zvijezda, tj. u dvostrukoj zvijezdi — 


od kojih je jedna supergusta. Ako re- 
lativističke zvijezde zaista nastaju pri 
eksploziji supernove, tada treba jedi- 
no čekati, uočiti eksploziju i registrira- 
ti zračenja. Ona zračenja koja su na- 
zvana neutrinskima, do sada nije us- 
pjelo registrirati niti kod ijednog 
objekta u svemiru, niti kod Sunca, ta- 
ko da je to posljednja mogućnost na 
koju se oslanjamo. No nakon eksplo- 
zije supernove, ono što je u njenom 
središtu ostalo — neutronska zvijez- 
da ili kolapsar, okruženi su slojem pli- 
na koji se nalazi na temperaturi od 
više milijuna stupnjeva (sl. 1), zbog 
čega zrači rendgenske zrake. Hlađe- 
njem - koje traje nekoliko stotina 
godina - rendgenske zrake su sve 
slabije. Možda su neki od stalnih i 
slabih rendgenskih izvora upravo ta 
kve pojedinačne zvijezde. No veoma 
gusta zvijezda može zračiti veoma 
jake rendgenske valove iako joj je 
temperatura mala, ali zbog drugog 
razloga. Supergusta zvijezda privlači 
okolnu međuzvjezdanu tvar, čestice 
se u padu jako ubrzaju, susreću se 
sa zvijezdom i u sudaru zrače rend- 
genske zrake (sl. 2). Nije potrebno da 
se zvijezda nalazi u nekoj neobičnoj 
okolini. 

U međuzvjezdanom prostoru 
nalazi se svega po nekoliko atoma u 
kubnom centimetru, što je sasvim do- 
voljno da bi supergusta zvijezđa pri- 
vukla u jednoj sekundi do 10” kg me- 
đuzvjezdane tvari, te dovoljno da u 
padu ova tvar proizvede rendgensko 
zračenje od 10 г * vata. Ta je snaga 
rendgenskog zračenja oko 1000 puta 
veća od Sunčeva zračenja, i odgova- 
ra snazi najintenzivnih poznatih rend- 
genskih zvijezda. Ne zna se da li ije- 
dan od registriranih izvora predstav- 
Ija pojedinačnu zvijezdu. Naime, do 
sada nije uspjelo poistovjetiti jednu 
rendgensku zvijezdu sa jednom op- 
tičkom zvijezdom. S druge strane 
mnogo je lakše ustanoviti krije li se 
na mjestu rendgenskog izvora dvo- 
struka zvijezda. I zaista, desetak na- 


jjačih rendgenskih izvora poistovje- 
ćeno je s dvostrukim zvijezdama. 

Kako dolazi do rendgenskog zra- 
ćenja dvostruke zvijezde? Ako je su- 
pergusta zvijezda jedna od kompo- 
nenata para, tada ona nalazi obilje 
materijala u neposrednom susjedstvu 
(sl. 3). Supergusta zvijezda privlači 
materijal bliske obične zvijezde. Ove 
druga zvijezda je posve izobličena, 
u obliku je čunja, i njezina tvar stremi 
prema supergustoj zvijezdi. No kako 
se obje zvijezde zakreću jedna oko 
druge, tvar izvučena iz jedne zvijez- 
de ne može pasti pravocrtno na dru- 
gu zvijezdu, već je zaobilazi i ulazi 
u spiralnu zavojnicu oko superguste 
zvijezde. Spirala se završava tankim 
diskom. Disk je nastao od plinovite 
mase jako sploštene zbog brze 
vrtnje. Promjer diska može se uspo- 
rediti s promjerom Sunca. Plin koji 
pada na relativističku zvijezdu, dolazi 
neposredno iz tog diska. Dakle, unu- 
tar diska, bliže zvijezdi, nalazi se iz- 
vor X-zraka. Ako je relativistička zvi- 
jezda crna jama, tada plin propada 
u njezin bezdan, a prije nego što se 
izgubi, povećava brzinu, naglo se 
stješnjava i zagrijava. Tada zrači’ 
Х -zrake zbog visoke temperature. 
Ako relativistička zvijezda nije crna 
jama već neutronska zvijezda, plin u 
padu prema zvijezdi nailazi na jako 
magnetsko polje koje rotira brzo za- 
jedng sa zvijezdom. Za 14 rendgen- 
skih zvijezda nađeno je da isijavaju 
pulseve — to su rendgenski pulsari 

- pa prenia torne to su neutronske 
zvijezde. No ustanovljeno je još ne- 
što veoma važnoga: njihovi periodi 
pulseva, dakle periodi vrtnje, bitno su 
duži od perioda vrtnja optičkih pulsa- 
ra i kreću se od 1,24 s (Her Х-1) do 
par desetaka minuta. To znači da tek 
razmjerno spore neutronske zvijez- 
de mogu zračiti X-zrake. Vjerojatan 
razlog je u vladanju magnetskog po- 
Ija i plina koji krozanj prolazi. Područ- 
je gdje vanjska tvar pada na zvijez- 
du nalazi se u jakom magnetskom 
polju koii djeluje kao oklop i spreča- 
va pad vanjske tvari. Propadanje pli- 
na kroz magnetski oklop moguće je 
tek kada se rotacija zvijezde uspori 

- tada je jačina magnetskog oklopa 
oslabljena pa naaomilana vanjska 
tvar udara u zvijezdu i zrači rendgen- 
ske zrake. 

Veoma zanimljiva hipoteza postav- 
Ijena je za bljeskovite rendgenske 
zvijezde, »burstere«. Oni se većinom 
nalaze u kuglastim skupovima. Po- 
znato je da je kuglasti skup siroma- 
šan međuzvjezdanim materijalom. 

St. з. RELATIVISTIČKA 

ZVIJEZDA 


No, to je poznato samo za vanjske 
dijelove koji se mogu izučavati. U 
središtu kuglastog skupa, gdje se 
zvijezde lako sudaraju jer su brojne, 
može biti mnogo međuzvjezdanog 
plina koji je skriven od nas. S druge 
strane, oblik kuglastih skupova uka- 
zuje na to da je on formiran od obla- 
ka plina koji nije rotirao; da je rotirao 
bio bi splošten a ne kuglast. Kako ni- 
je rotirao, pojedini dijelovi mogli su 
pasti jedan na drugi i formirati masiv- 
nu crnu jamu. Najprirodnije mjesto 
za crnu jamu nalazi se u središtu sku- 
pa, gdje se identificirani bursteri i na- 
laze. Opažene provale rendgenskih 
zraka mogle bi nastati kada masa pli- 
na propadne do jedne crne jame ko- 
ja bi mogla imati masu od 100 do 
1000 masa Sunca. 


Iskušenja relativističke 
astrofizike 

Krajnje posljedice relativističke 
astrofizike predstavljaju veliko isku- 
šenje za’opću teoriju relativnosti i ci- 
jelu fiziku. U svojoj primjeni na crne 
jame, teorija relativnosti zaprijetila je 
vlastitim tvorcima. Primjena opće teo- 
rije relativnosti na kolapsare, vodi ta- 
ko dalekosežnim posljedicama da se 
sami fizičari moraju zapitati, ima li to 
još ikakva smisla. Uz čisto prirodnja- 
čke, egzaktne probleme, izniču du- 
boka pitanja spoznaje, filozofije i 
Ijudske svijesti. Kao da se dolazi do 
granica preko kojih, ili već na kojima, 
nije moguće primjenjivati fizikalne 
teorije i modele. Ili poslije kojih, ako 
se prevladaju, nadolazi plima nevje- 
rojatniH mogućnosti: umjesto obič- 


nog prostora u kojemu protječe na- 
ma poznato vrijeme, javljaju se neka 
druga prostor-vremena, oblici prosto- 
ra i vremena koji dopuštaju da tvar 
koja iščezne u sadašnjem vremenu i 
točno određenoj lokaciji, izranja u 
nekom drugom vremenu, na nekom 
posve drugom mjestu u svemiru. 

Ne upuštajući se dalje u ove mo- 
gućnosti koje su za sada ponajviše 
teoretske, treba svakako podvući da 
crne jame mogu imati bitnu ulogu u 
razvoju galaktike od njenog formira- 
nja do kasnijih etapa. Postoji mišlje- 
nje da sva tvar svemira treba nemi- 
novno kadtad da zapadne u crnu ru- 
pu. S druge strane, crne jame mogu 
umjesto da rastu i povećavaju masu 
postati sve manje, mogu da gube 
masu isparavajući se na neki način i 
da jednog dana vrate svemiru svu 
progutanu masu. Poučeni ovim naiz- 
gled proturječnim vladanjem crnih ja- 
ma, zaista nam je teško predvidjeti 
koliku će ulogu u astrofizičkim istraži- 
vanjima ovog stoljeća dobivati mode- 
li crnih jama. Svakako je sigurno da 
opća teorija relativnosti na sadanjem 
stupnju razvoja neće moći jedina da- 
vati odgovore, već u primjeni zajed- 
no s kvantnom teorijom materije, ili 
još bolje u obliku unificirane (ujedi- 
njene) teorije materije koja će jedin- 
stvenim načinom tumačiti osnovne 
prirodne sile, dakle i makroskopsko i 
mikroskopsko vladanje materije. U 
smjeru tog ujedinjenja djelovao je 
već i Einstein, no usprkos mnogo- 
brojnim naporima, do njega još nije 
došlo. 

dr. Vladis Vujnović 
suradnik Zvjezdarnice 



PRESUDNA 

ULOGA 

DVOJNIH 

ZVDEZDA 

Da li zaista mora dolaziti do kata- 
strofalnog sažimanja jezgre zvjezda- 
nog skupa - do njegovog kolapsa? 
Neki astronomi smatraju da zbog 
zbližavanja zvijezda jedan njihov dio 
dobiva veliku brzinu i napušta zvjez- 
dani skup, koji se onda sažima i na- 
kon duge evolucije moguć je i kolaps 
njegove jezgre. 

Međutim, nedavno su sovjetski 
astrofizičari L. Ozernoj i V. Dokuča- 
jev iznijeli mišljenje da se kroz vrlo 
dugi period u zvjezdanom skupu mo- 
že formirati znatan broj dvojnih zvi- 
jezda-parova. I kada pojedinačne 
zvijezde nalete na tijesne, čvrste pa- 
rove brzina im se može toliko pove- 
ćati da napuste svoj zvjezdani skup. 

Po mišljenju istih autora jezgra se 
zvjezdanog skupa sažima dok u nje- 
mu ima malo čvrstih parova-zvijezda. 
S povećanjem broja zvjezdanih pa- 
rova sažimanje se usporava, a zatim 
može početi i širenje pa čak i dezin- 
tegracija većeg dijela skupa. U ta- 
kvim uvjetima, naravno, ne može do- 
ći do kolapsa i stvaranja masivne cr- 
ne rupe u središtu skupa. 

Prema proračunima Ozernoja i Do- 
kučajeva u tipičnim kuglastim zvjez- 
danim skupovima nije se zasada još 
stvorio toliki broj čvrstih zvjezdanih 
parova da bi oni mogli zaustavljati sa- 
žimanje jezgre tih skupova. To se sa- 
da, možda, događa tek u najmasivni- 
jim kuglastim skupovima. 

A što se tiče masivnih »crnih rupa«, 
za koje neki smatraju da se nalaze 
u središtu upravo tih najmasivnijih 
skupova i koje mnogi astronomi pois- 
tovjećuju s rendgenskim izvorima - 
Ozernoj i Dokučajev smatraju vjero- 
jatnijim da to rendgensko zračenje 
izazivaju upravo dvojni zvjezdani si- 
stemi. Inače, prema mišljenju ova dva 
učenjaka u jezgri naše Galaktike već 
djeluju uvjeti za obustavljanje saži- 
manja, a nije isključeno da je čak ot- 
počelo i njeno širenje. 

’NESTANCI’ 

SATURNOVOG PRSTENA 


ve \ slijedeće godine, u razmaku 
od devet m/eseci, doći će do rijetke 
astronomske pojave: u tom razdoblju 
tri puta će »nestati« planetu Saturnu 
prsten! 

Pojava je zaista rijetka jer se do- 
gađa svakih 14 do 15 godina. Astro- 
nomi kažu: Zemlja se svakih četrna- 
estak godina nađe u ravnini Saturno- 
vog prstena, a to je polovina ophod- 
nog vremena Saturna oko Sunca ko- 
je traje 29 i 1/2 godina. Znači: Zemlja 
dva puta za vrijeme Saturnovog obi- 
laska oko Sunca dođe u takav polo- 
žaj, da presjeca ravninu Saturnovoa 
prstena. 

Zamislimo jedan okrugli papir pro- 
mjera 25 centimetara, a debijine 
0,025 milimetara. Njihov je odnos 
100:1, što znači da je papir deset ti- 
suća puta veći u promjeru od deblji- 
ne. Upravo je takav odnos kod veli- 
čine Saturnovog prstena i debljine 
prstena. Promjer Saturnovog prstena 
je oko 250 000 kilometara, a debljina 
mu je oko 25 kilometara. 

Ako sada s veće udaljenosti pro- 
matramo naš okrugli papir u »lice« vi- 
djet ćemo ga izvanredno i ako ga 
nagnemo prema nama. Ali ako se po- 
maknemo po kružnici za 90°, tj. ako 
dođemo u takav položaj da se porav- 
namo s njegovim rubom, odnosno da 
dođemo u ravninu tog okruglog papi- 
ra, tada nećemo ništa vidjeti, kao da 
je papir »nestao«, jer.debljina papira 


od 0,025 miiimetara na većoj udalje- 
nosti nije zamjetljiva. 

Zbog kretanja Zemlje i Saturna 
oko Sunca, Zemlja dolazi u takav po- 
ložaj, da s nje možemo vidjeti Satur- 
nov prsten u »lice« i-sa strane, tj. da 
dođe u ravninu njegovog prstena, a 
u oba slučaja je udaljenost između 
Zemlje i Saturna ogromna: milijardu 
i nekoliko stotina milijuna kilometara. 
Ove se situacije javljaju, jer Saturnov 
prsten u prostoru zadržava uvijek isti 
položaj, kao što i os Zemljine vrtnje 
ne mijenja svoj položaj u prostoru. 
Kad je Zemlja u takvom položaju da 
možemo viditi prsten u »lice«, lako ga 
je vidjeti kroz teleskop, jer mu je pro- 
mjer 250 000 kilometara, ali kad se 
Zemlja za daljnjih četrnaestak godi- 
na nađe u ravnini prstena, nećemo 
ga primjetiti ni kroz najveće telesko- 
pe, jer mu je debljina samo 25 kilo- 
metara. 

Ostaje još jedno značajno obja- 
šnjenje. U prvim rečenicama je napi- 
sano, da će u razmaku od devet mje- 
seci Saturnov prsten biti tri puta ne- 
vidljiv, a odmah zatim je rečeno da 
se u 29 i 1/2 godina pršten neće vi- 
djeti dva puta. To jedno drugom pro- 
tuslovi! 

Rasplet te kontradikcije je u slije- 
dećem objašnjeniu: točno je da za 
vrijeme ophoda Saturna oko Sunca 
za 29 i 1/2 godina dva puta dolazi do 
pojave »nestanka« prstena, jer se 
Zemlja svakih 14 godina nađe u rav- 


nini prstena, odnosno siječe ravninu 
prstena. Ali pri svakom »nestanku« 
dolazi i do »dodatnih nestanaka«. 

Ti »dodatni nestanci« nastaju zbog 
mnoao veće brzine obilaska Zemlje 
oko Sunca: Zemlja tri puta većom br- 
zinom obilazi oko Sunca, nego planet 
Satum (Zemlja 29,8 kilometara u se- 
kundi, a Saturn 9,6 kilometara u se- 
kundi). 

Najjednostavnije objašnjenje ove 
pojave i objašnjenje ovogodišnje si- 
tuacije može se dati pomoću prilože- 
nog crteža. Na crtežu je nacrtana 
staza Zemlje, dio staze Saturna, tri 
položaja projekcije ravnine Saturno- 
vog prstena s datumima, a na donjem 
dijelu crteža položaji Saturnovog рг- 
stena kako ćemo ga vidjeti sa Zem- 
Ije. 

Dana 27. X 1979. Zemlja je prvi put 
sjekla ravninu Saturnovog prstena, 
pa je došlo do »nestanka« prstena. 
Promatranja u tom periodu nisu po- 
voljna, jer se Saturn pojavljuje u ra- 
nim jutarnjim satima. Od tog vremena 
Saturn se sve više približava opozici- 
ji (14. III 1980. godine), tj. vremenu 
kad će biti najpogodniji za promatra- 
nje. Bit će vidljiv cijelu noć. Bit će 50° 
nad horizontom, a udaljen od nas, od 
Zemlje, jednu milijardu i 267 milijuna 
kilometara, dakle najbliže. Ali dva da- 
na prije Zemlja će ponovo doći u 
ravninu njegovog prstena pa će рг- 
sten »nestari« (12. II11980.). Za daljnih 
četiri mjeseca Zemlja će i po treći 
put presjecati ravninu Saturnovog pr- 
stena, kao što je vidljivo na crtežu 
(23. VII 1980). Promatranje ovog tre- 
ćeg »nestanka«, kao i prvog neće biti 
povoljno, jer će Saturn biti nisko na 
horizontu zapadnog neba. 

U donjem dijelu crteža prikazana 
je vidljivost (u teleskopima) Saturna i 
njegovog prstena. Do godine 1979. 
vidio se južni dio prstena, koji se sve 
više zatvarao (prikloni kut prema pro- 
matraču postajao je sve manji), dok 
27. X 1979. Zemlja nije došla u rav- 
ninu prstena. Od tog datuma, pa sve 
do 12. III 1980. godine, kad Zemlja 
ponovo prolazi ravninom prstena, vi- 
djet će se sjeverni dio prstena. Od 
12. III 1980. do_23. VII 1980. vidjet će 
se ponovo južni dio prstena, a od tog 
datuma pa na dalje vidjet će se sje- 
verni dio prstena, za daljnjih četrna- 
estak godina. 

dipl. ing. Zlatko Britvić, 
direktor Zvjezdarnice 

VIDLJIVOST SATURNOVOG PRSTENA 


Na crtežu su naznačeni položaji Zemlje i Saturna na nji- 
hovim stazama kojo Sunca. Tri položaja Zemlje s datumima 
označuju trenutke kada Zemlja siječe ravninu Saturnovog 
prstena, a na donjem dijelu crteža prikazani su položaji 
Saturnovog prstena kako ih mi vidimo sa Zemlje 








ČOVDEK U 
SVEMIRU 

NEVOUE S 

BESTEŽINSKIM 

STANJEM 

»Na posljednjem međunarodnom 
kongresu svemirske medicine u Rimu 
sovjetski su stručnjaci zapanjili svijet 
kad su pokazali filmove o životinjama 
u svemirskim raketama: pse stisnute 
od strašnog ubrzanja pri polasku, na- 
puhnute u trenutku bez teže, i krv ko- 
ja je ključala u njihovom tijelu pri ba- 
lističkom vraćanju. Takvim se straho- 
tama ne smije izložiti čovjek...« 

Tako je »strahote svemirskih leto 
va« kojima se »ne smije izložiti čov- 
jek« opisao neki popularizator znano- 
sti samo godinu dana prije nego što 
se prvi čovjek, Durij Gagarin, vinuo u 
svemir. 

Prije nego što su započeli svemir- 
ski letovi moglo se samo pretpostav- 
Ijati o onome što očekuje astronaute 
u nadasve negostoljubivom svemir- 
skom vakuumu. Štošta je izgledalo 
nerješivo: od toga kako postići do- 
voljno veliku brzinu za izbacivanje 
svemirskog broda u putanju oko 
Zemlje, pa do toga kako zaštititi ast- 
ronauta od smrtonosnog kozmičkog 
zračenja, meteora i zrakopraznog 
prostora. No među svim tim pitanjima 
jedno je bilo ponajviše zagonetno: 
što se događa s čovjekom kad se 
riađe u bestežinskom stanju. 

Gravitacija je bez sumnje najza- 
gonetnija sila u prirodi. Neobično sla- 
ba (pomislimo samo da magnet ne 
veći od oraha može imati veću pri- 
vlačnu silu od čitavog našeg planeta), 
ovisna samo o masi tijela, a osim to- 
ga praktički neuništiva i nesavladiva, 
gravitacija je privlačila pažnju fiziča- 
ra od Newtona do Einsteina. Sve što 
postoji na Zemlji i u svemiru podvr- 
gnuto je djelovanju te sveobuhvatne 
prirodne sile. Sve s čime čovjek do- 
lazi u dodir ima težinu, pa se pomi- 
sao o bestežinskom stanju prije ere 
svemirskih letova činila maltene fan- 
tastičnom. Razlog zašto Ijudi toliko 
dugo nisu mogli prihvatiti očiglednu 
činjenicu da je Zemlja okrugla i zašto 
su toliki gorjeli na lomačama jer su se 
usudili ustvrditi da se Zemlja okreće 
oko Sunca, treba dobrim dijelom tra- 
žiti u zarobljeništvu gravitacije koja 


je pojmove »gore« i »dolje« ućinila 
apsolutnim i nepromjenjivim. 

Očevi astronautike, Konstantin 
Eduardovič Ciolkovski u Rusiji i Her- 
mann Oberth u Njernačkoj imali su 
dosta jasne predodžbe o tome što 
će se dogoditi kad predmeti u sve- 
mirskom brodu izgube težinu. Ciol- 
kovski se pita: »Može li manjak teži- 
ne biti štetan za čovjeka?« i odgova- 
ra: »Težina pojačava pritok krvi u no- 
ge. 

Njeno otklanjanje, naprotiv, poja- 
čava pritok krvi u mozak... U vodi ili 
u ležećem položaju krvni tlak postaje 
gotovo ravnomjeran kao prilikom 
manjka težine. Zato je manjak težine 
isto toliko štetan ili koristan koliko i 
ležeći položaj...« Oberth pak smatra 
da bi bestežinsko stanje moglo kori- 
stiti bolesnicima koji pate od kljenuti, 
ono bi bilo raj za paralizirane, slabe, 
nemoćne. Svemirske stanice o koji- 
ma je maštao i koje je konstruirao na 
papiru trebale bi postati maltene opo- 
ravilišta. 

Danas, kad su svemirski letovi po- 
stali ne samo mogući nego i gotovo 
svakodnevni događaji, pokazalo se 
- kako to obično biva - da istina 
leži negdje u sredini. Niti su prvi ast- 
ronauti poginuli od silnog ubrzanja, 
zračenja i pomanjkanja težine kao 
što su mislili pesimisti, niti se beste- 
žinsko stanje pokazalo tako bezopa- 
snim i blagotvornim kao što se to ći- 
nilo Ciolkovskom i Oberthu. 

Niti jedan astronaut nije, doduše, 
poginuo uslijed neprikladnih uvjeta u 
svemiru, ali su zapažene veoma 
opipljive promjene uzrokovane du- 
žim boravkom u putanji oko Zemlje. 

Bestežinsko stanje izaziva mnogo- 
brojne promjene u Ijudskom tijelu. 
Tako se srčani ritam u svemiru uspo- 
rava, a pri povratku na Zemlju ubrza- 
va. Krvni tlak, iako se u svemiru ne 
mijenja, na povratku na Zemlju osci- 
lira da bi se stabilizirao istom nakon 
tri dana. 

]oš su veće promjene zapažene 
na kostima i na mišićima. Zbog du- 
gog boravka u svemiru gubi se iz ko- 
stiju kalcij, kosti postaju mekše, a no- 
ge se skraćuju. Uz to se iz tijela gubi 
i dušik što ukazuje na to da mišići 
prooadaju i postaju sve slabiji. 

ćini se da su sve te promjene uz- 
rokovane drugačijom, jednoličnijom 
raspodjelom krvi kad se organizam 
izloži bestežinskom stanju. Krv se vi- 
še ne slijeva jače u noge i u niže 
dijelove lijela, nego se jednoliko ra- 
spoređuje po ćitavom tijelu. Zbog vi- 
ška krvi u pojedinim organima tijelo 
nastoji smanjiti volumen tjelesne te- 


kućine. Da bi to postigao, organizam 
smanjuje proizvodnju nekih hormo- 
na: gubi se voda a s njome kalij i 
natrij. Zbog gubitka soli smanjuje se 
opet volumen krvne plazme, a to iza- 
ziva povećani gubitak kalija. Gubitak 

Nova biblioteka 
ANTARES 

Izdavačko poduzeće »Sve- 
tlost« (Kragujevac) pokrenulo 
je jedinstvenu naučno-popu- 
larnu biblioteku ANTARES u 
kojoj će se objavljivati najza- 
nimljivije teme iz svijeta su- 
vremene znanosti. Ove godi- 
ne izlazi prvo kolo od tri knji- 
ge, a našim čitateljima po- 
sebno preporučamo ove dvi- 
je: 

1. NOVO NEBO NAD NAMA 
(Horizonti moderne astrono- 
mije) 

Ova je knjiga zbirka oda- 
branih tekstova iz poznatog 
američkog časopisa »Astro- 
nomy« u kojem vodeći svjet- 
ski stručnjaci objašnjavaju 
jednostavnim jezikom vrhun- 
ske domete moderne astro- 
nomije. 

2. SETi (traganje za vanze- 
maljskim razumom) 

Ova je knjiga pionirsko iz- 
danje kod nas. Prvi puta se na 
našem jeziku pojavljuje djelo 
u kojem se na stručan, meri- 
toran način iznosi tema o ra- 
zumnom životu u svemiru (SE- 
Tl je inače kratica engleskog 
uobičajenog termina »Search 
for Extraterrestrial Intelligen- 
ce« - Traganje za vanzemalj- 
skim razumom). Knjigu su na- 
pisali najpoznatiji autori kao 
Sagan, šklovski, Macvey, 
Varscuure... Preporućamo 
prije svega svim nastavnici- 
ma prirodnih predmeta kao 
izuzetnu temu koja se može 
primijeniti u nastavi i van- 
školskoj aktivnosti. 

Knjige se mogu narućiti di- 
rektno od izdavača »Svetlost« 
34000 Kragujevac 21. oktobra 
l3.(Na dopisnici navedite na- 
slov knjige i svoju adresu, a 
plaća se poštaru prilikom pre- 
uzimanja pošiljke). Cijena 190 
din, tvrdi uvez, 200 stranica. 

kalija је konačno ono što izaziva sve 
druge poremećaje: poćevši od smet- 
nji na srcu, pa do gubitka kalcija iz 
kostiju kojim organizam nastoji na- 
doknaditi izgubljeni kalij. Po svoj pri- 
lici ta ce se neravnoteža uzrokovana 
privikavanjem na bestežinsko stanje 
jednom morati stabilizirati - ali kad 
će to biti i pod koju cijenu za Ijudsko 
zdravlje - to nitko ne zna reći. 

Sve te teškoće ne zabrinjavaju su- 
vremene astronaute koji provode u 
svemiru nekoliko dana, tjedana ili 
mjeseci. No što će se dogoditi kada 
Ijudi budu morali godinama živjeti u 
takvim prilikama? Američki Skylab i 
sovjetski Saljut tek su prve stepenice 
u kolonizaciji svemira: snovi preteča 
astronautike o golemim svemirskim 
stanicama, iskorištavanju kovina s 
asleroida i dobivanju energije iz sve- 
mira postaju u naše doba realni pla 
novi astronautičara. Kad svemir po 
stane čovjekov dom trebat će misliti 
i na takve »sitnice« koje u kratkotraj- 
nim putovanjima ne dolaze do izra- 
žaja, a koje bi pri dugotrajnom bo- 
ravku u svemiru mogle imati nesagle- 
dive posljedice. 

Stoga će se u svemirskim stanica- 
ma morati stvoriti umjetna težina. 
Najprikladniji i gotovo jedini mogući 
način da se to postigne je stvaranje 
unutar svemirske stanice centrifugal- 
ne sile koja bi imala isto djelovanje 
kao i sila teže na Zemlji. O tome da 
se tako stvori osjećaj težine razmi- 
šljali su smjeli duhovi još prije nego 
što je itko ozbiljno mislio o svemir- 
skim letovima. Po toj zamisli u zrako- 
praznom bi se prostoru izgradio go- 
iemi satelit u obliku kotača koji bi vr- 
teći se oko svoje osi stvarao centri- 
fugalnu silu na obodu u kojem bi živ- 
jeli Ijudi. 

Zamisao jednostavna da jedno- 
stavnija ne može biti, ali... To veliko 
ali je Coriolisova sila, sila koja se jav- 
Ija unutar tijela koja se okreću. Na 
Zemlji je ta sila zanemarljiva i nepri- 
mjetljiva, no pri brzini od nekoliko 
okretaja u minuti ona postaje i te ka- 
ko prisutna. U svemirskim nastamba- 
ma s umjetnom težinom čovjek koji 
bi skočio pola metra u visinu ne bi 
pao u mjesto s kojeg je skočio nego 
bi pao nekoliko centimetara na jednu 
stranu. Zakretanjem glave predmeti 
oko stanovnika umjetnog satelita na- 
stavili bi se okretati i onda kad bi se 
on potpuno umirio. Vrtoglavica i muč- 
nina — baš kao na nekakvom veli- 
kom vrtuljku — koje bi pratile život 
u takvim nastambama ne bi bile nima- 1 
lo ugodne. 


Smanjenje brzine rotacije zahtije- 
valo bi pak - po poznatoj formuli za 
centrifugalnu silu — povećanje radiu- 
sa satelita za dobivanje iste »težine«. 
Da se ne bi osjetilo djelovanje Corio- 
lisove sile trebalo bi da se »kotač« ne 
okrene više od jedamput u minuti. Uz 
tako malenu brzinu okretanja svemir- 
ska bi stanica - da bi se dobila ista 
jakost »sile teže« kao i na Zemlji — 
morala imati promjer od najmanje 
dva kilometra! 

Taj minimum od dva kilometra ne 
ispunja nas baš optimizmom. No dok 
izgradnja tako velikih objekata u sve- 
miru i ne izgleda tako nezamislivo, 
kako stvoriti umjetnu težinu u svemir- 
skim brodovima, pogotovo onima koji 
će se otisnuti prema drugim zvijez- 
dama? Veličina takvog broda sigurno 
bi bila ograničena, a putnici sasvim 
sigurno ne bi mogli godinama trpjeti 
manjak sile teže. 

To su samo neka pitanja s kojima 
će se morati suočiti konstruktori bu- 
dućih Ijudskih nastambi u svemiru. Pi- 
tanje osiguranja normalnih životnih 
uvjeta u svemirskim letjelicama — ia- 
ko je na prvi pogled već odavno ri- 
ješeno - nije ni izdaleka tako lako 
i jednostavno. 

dipl. ing. Nenad Raos, 
suradnik Zvjezdarnice 

OTKRIVEN 14. 

DUPITEROV 

MISEC 

Stručnjaci američke agencije za 
svemirska istraživanja NASA otkrili 
su novo nepoznato nebesko tijelo u 
blizini najvećeg planeta našeg siste- 
ma.To je četrnaesti ]upiterov mjesec. 
Znanstvenici su ga otkrili proučavaju- 
ći fotografije koje je poslala na Zem- 
Iju američka međuplanetarna sonda 
>Voyager 2«. Radi se o fotografijama 
snimljenim 8. srpnja (jula) ove godine 
tj. dan prije nego što je ta svemirska 
letjelica projurila pored lupitera. 

Ovaj novi jupiterov mjesec dobio 
je oznaku »1979 3 - 1« (3 označava 
3upiter a broj 1 prvi mjesec Dupitera 
koji je otkriven u ovoj godini). To je 
privremena oznaka za novootkriveno 
nebesko tijelo. 

Promjer ovog satelita iznosi izme- 
đu 30 i 40 kilometara. Međutim, izne- 
nađuje podatak o visini na kojoj taj 
mjesec oblijeće planet 3upiter. To je 
udaljenost od svega 57.000 kilometa- 


OBAVIJEST 

CIJENJENIM 

POVJERENICI- 

MA 

Molimo sve naše povje- 
renike da redovno uplaću - 
ju pretplate za primljeni 
broj časopisa, jer naredni 
broj možemo poslati samo 
onima koji su uplatili pret- 
hodni broj '. 

Molimo također da 
uplatnice napišete čitko i s 
punom adresom (ime, mje- 
sto i poštanski broj mjesta) 
na koju šaljemo časopis. 

Redovnim plaćanjem i 
tako ispunjenim uplatnica - 
ma znatno pomažete re- 
dakciji u obavljanju admi - 
nistrativnih poslova, a time 
pomažete i redovnom izla - 
ženju časopisa. Zahvaljuje- 
mo unaprijed. 

Redakcija 


ra! Naime, vanjski rub nedavno otkri- 
venih lupiterovih prstenova udaljen 
je oko 56.000 km od Dupiterovih obla- 
ka. Znači, 14. mjesec tek je malo iz- 
nad visine prstena. To bi moglo zna- 
čiti da je »životni vijek« novog mjese- 
ca relativno kratak. On se očito pribli- 
žio granici poslije koje bi mogao usli- 
jediti njegov raspad uslijed djelova- 
nja snažne 3upiterove gravitacije. A 
to se vjerovatno već dogodilo s ne- 
kim mjesecom, kada je i nastao pr- 
sten. 

Zbog blizine 3upiteru, novi mjesec 
ima prilično veliku brzinu. Ta brzina 
iznosi s30 kilometara u sekundi, pa je 
to najbrži mjesec u Sunčevu sustavu. 
On juri isto toliko brzo kao i naša 
Zemlja u orbiti oko Sunca! 

Do prije nekoliko godina znali smo 
za 12 3upiterovih mjeseci. Onda je 
bio otkriven trinaesti. Godinu dana 
poslije bilo je javljeno o otkriću 14. 
satelita (na osnovu fotografiranja tele- 
skopom) ali to kasnije nije bilo potvr- 
đeno. Izgleda da će sada 3upiterova 
obitelj ipak biti povećana na 14 sate- 
lita. 

A. R. 

SUNCE 

»POGURAVA« 

ZEMUU 

U pošljednjem broju časopisa »Astrono- 
mičeskij žurnalj« (br. 3, Vol. 56), Livšic, Si- 
dorenko i Starkova nalaze dokaze da neke 
pojave koje se odvijaju na Suncu utječu 
na promjenu brzine rotacije Zemlje. Kolika 
i kakva to mora biti poluga na dalekom 
Suncu koja malo pogurne, pa zatim malo 
zakoči Zemlju u njezinu obrtanju? 

U Zemljinom gibanju zapaža se niz ne- 
pravilnosti. Vrtnja nije jednolika i stoaa već 
duže vremena, obrtanje Zemlje ne služi za 
određivanje jedinice vremena - sekunde. 
Za najtočnije određivanje vremena' danas 
služe atomski satovi. Kada bismo se i da- 
nas služili Zemljinom vrtnjom kao uzorkom, 
kao mjerom jednolikog vremena, postoje- 
će nepravilnosti u vrtnji morale bi se odra- 
žavati u prividno nepravilnom gibanju svih 
•drugih tijela. Tada bi nam se npr. činilo da 
Mjesec bez ikakva razloga mijenja brzinu 
obilaženja oko Zemlje. Rotaciia Zemlje ni- 
je jednolika iz više razloga. S jedne stra- 
ne, plime sustavno i bez prestanka uspo- 
ruju okretanje globusa i dan postaje sve 
dulji. A znamo da plime najjače prouzro- 
kuje Mjesec, te da je na drugom mjestu 
privlačna sila Sunca. Tako oni »koče« Zem- 
Iju. Zatim, na samoj Zemlji postoje razlozi 
sezonskih promjena, tj. u jednom dijelu 
godine Zemlja se okreće malo brže, u dru- 
gom malo sporije. Dakle, ne postoji samo 
usporenje već i ubrzavanje. to ovisi o to- 
me u kojem smjeru pušu globalni vjetrovi 
kao što su pasati i monsuni. Snaga tokova 
zračnih masa je takva da Zemlju može 
malo ubrzati ili usporiti. Konačno, postoje 
nepravilne promjene kojima se ne zna uz- 
rok, a mogu se kriti, recimo, u nekakvim 
nepravilnim gibanjima duboko pod Zemlji- 
nom korom, u središtu Zemlje. 

Spomenuti stručnjaci uočili su u promje- 
ni brzine okretanja Z^mlje period od 22 
godina. Sto je bilo prirodnije no povezati 
taj efekt s poznatim efektima na Suncu, 
koji se sastoje u tome što se obično u roku 
od 22 godine mijenja magnetska polarnost 
na Sunčevim hemisferama. Dok jedan ci- 
klus Sunčeve aktivnosti traje u prosjeku 11 
godina, potrebno je dva takva ciklusa da 
bi se promijenila slika magnetskih polja. 
Zefnlja se ubrzava pri kraju parnog ciklusa 
aktivnosti, a usporava рп kraju neparnog 
(Ciklus u kojemu se sada nalazimo je 21, 
dakle neparan). 

Moguće je zamisliti mehanizam koji po- 
vezuje događaje na Suncu sa događajima 
na Zemlji. Radi se o magnetskom polju ko- 
je sa Sunca odlazi daleko u međuplanetar- 
ni prostor i zahvaća Zemlju. Ovisno o pru- 
žanju silnica magnetskog polia, jačina dje- 
lovanja Sunčeva vjetra na Zemljinu mag- 
netosferu se mijenja, Sunčev vjetar djelu- 


je jače ili slabije. Magnetsko polje oko 
Zemlje, magnetosfera, trpi promjenjivi 
utjecaj, te sa svoje strane prenosi taj utje- 
caj na mehaničko vladanje Zemlje. Autori 
članka napominju da je najvjerojatnije da 
magnetosfera neposredno djeljuje na 
magnetizirane mase u središtu Zemlje, pa 
gibanje tih rastaljenih masa jednom poma- 
ze a drugi put odmaže vrtnji cijele Zemlje. 
Također treba povesti računa i o djelova- 
nju atmosfere, koja je u izravnoj vezi s 
magnetosferom, jer je njome »oklopljena«. 

Za one koji žele znati kako se može 
mjeriti magnetsko polje na Suncu, spome- 
nimo, da su autori sada naprosto brojali 
baklje u Sunčevim polarnim područjima. 
Broj baklji je veći kada je magnetsko polje 
jače, jer se tada u Sunčevoj atmosferi če- 
šće nađu mjesta povišene temperature, tj. 
mjesta koja jače sjaje - a to su baklje. 
Kada magnetsko polje opada i iz jedne 
polarnosti prelazi u suprotnu, baklji ima 
najmanje. 

V. V. 


Svemirska 

odiseja 

»Pioneera — 11« 

SATURN 

VIĐEN 

IZBLIZA 

Poslije šest i pol godina putovanja kroz 
međuplanetarni prostor, američka svemir- 
ska sonda »Pioneer - 11« stigla je 1. rujna 
(septembra) ove godine u blizinu drugog 
po veličini planeta u našem Sunčevom su- 
stavu. Tako je, po prvi puta u povijesti is- 
traživanja svemira, jedna tvorevina Ijud- 
skih ruku stigla do Saturna, planeta čija je 
putanja udaljena od Sunca prosječno jed- 
nu milijardu i 427 milijuna kilometara. Zbog 
tako velike daljine, Saturn prima 90 puta 
manje sunčevog zračenja, u usporedbi s 
našim planetom. Na gornjoj strani njego- 
vog oblačnog omotača temperatura iznosi 
oko minus 184 stupnja C. Sunčeve baterije 
na tako velikoj daljini od Sunca bile bi nee- 
fikasne. Zato se one i ne nalaze na sve- 
mirskim sondama koje jure prostorima da- 
leko s one strane asteroidnog pojasa. Ta- 
ko i »Pioneer - 11« kao izvor energije 
koristi četiri mala radioizotopna termoelek- 
trična generatora, čije je gorivo radioaktiv- 
ni element plutonijum. Spomenuti genera- 
tori opskrbljuju letjelicu električnom ener- 
gijom i tako je mala svemirska sonda bila 
u stanju da izučava Saturn i njegovu oko- 
licu i da sve te rezultate emitira radio - 
valovima na Zemlju. A da bi ti signali stigli 
do Zemlje, trebalo je da putuju oko 80 mi- 
nuta, gotovo jedan i pol sat! 


»Pioneer - 11« približio se veličanstve: 
nim prstenovima na svega oko 3.500 kilo- 
metara. Projurio je ispod njih i proletio 
22.000 km iznad Saturnovih oblaka. Pod 
djelovanjem gravitacije sonda je tom pri- 
likom postigla brzinu od oko 115.000 kilo- 
metara na sat. 

Otkriven nepoznati 

Saturnov 

mjesec? 

Prilikom leta pored Saturna, »Pioneer — 
11« je napravio stotinjak fotografija. Mno- 
ge od njih omogućile su znanstvenicima 
da razlikuju više detalja na Saturnu i nje- 
govim prstenovima, nego što je to dosad 
bilo moguće uz pomoć najvećih teleskopa 
u Zemlji. U usporedbi sa kvalitetnim i izu- 
zetno jasnim fotografijama Dupiterovog si- 
stema, koje su ove godine poslale sonde 
tipa »Voyager«, snimci »Pioneera - 11« 
možda djeluju pomalo razočarajuće. Me- 
đutim, treba podsjetiti da ova, oko 250 ki- 
loponda teška sonda, i nema tako savrše- 
nu tv-kameru kao »Voyageri«. »Pioneer - 
11« ustvari ima instrument koji se zove fo- 
topolarimetar i pomoću kojeg se mjeri in- 
tenzitet svjetlosti u pojedinoj točki i to u 
tri boje. To ujedno omogućuje stvaranje 
fotografija u boji, nakon obrade s kompju- 
torima na Zemlji. S tim malim, nekoliko ki- 
lograma teškim instrumentom, svemirska 
sonda nam je omogućila jedan sasvim no- 
vi pogled na Saturn i njegov sistem. 

Prije leta pored Saturna, znanstvenici su 
se pitali ima li taj planet magnetsko polje 
i radijacione pojaseve? Odgovor su s 
nestrpljenjem očekivali od »Pioneera - 
11« i odgovor je zaista stigao. Saturn ima 
magnetsko polje. To polje 700 puta je jače 
od Zemljinog magnetskog polja, premda 
je doduše pet puta slabije nego što su to 
znanstvenici pretoostavliali. 

Magnetsko polje »zarobljava« naelektri- 
zirane čestice sa Sunca (protone i elektro- 
ne) uslijed čega i Saturn ima radijacione 
pojaseve, kao Zemlja i Dupiter. Kada je 
»Pioneer - 11« prošao kroz ravninu u ko- 
joj se nalaze prstenovi, približavajući se 
samom planetu, njegovi instrumenti »zapa- 
zili« su da se radijacija naglo »ugasila«. Ra- 
dijacija je jednostavno u takvom području 
»blokirana« od strane čestica u Saturnovim 
prstenovima. Znanstvenik Van Allen, otkri- 
vač zemljinih radijacionih pojaseva (po ko- 
me se i prozvani Van Allenovim pojasevi- 
ma), rekao je o spomenutom fenomenu ko- 
ji je registriran u blizini prstenova Saturna: 
»Koliko nam je poznato, to je najbolje za- 
štićeno mjesto u sunčevom sustavu.« Da- 
kle, Saturnovi prstenovi predstavljaju di- 
vovski radijacioni kišobran, mogli bi reći. 
Sličan efekat uzrokuju i Saturnovi najbliži 
sateliti. 

Na cijelom svom putu u okolici Saturna, 
»Pioneer - *11« »susreo« se sa oko 9 mi- 
lijardi elektrona po svakom kvadratnom 
centimetru svoje površine a niihova ener- 
gija iznosi preko 3 milijuna elektron volti. 

Kada je ista ta sonda proletjela pored Du- 
pitera, ona je istu tu dozu »primila« za sa- 
mo dva minuta leta u radijacionim pojase- 
vima tog planeta. 

»Pioneer - 11« nije registrirao postoja- 
nje prstena s oznakom »E«, za kojeg ast- 
ronomi pretpostavljaju da postoji (to bi bio 
izuzetno rijedak prsten) a koji bi se trebao 
nalaziti izvan dosad poznatih prstenova, tj. 
s vanjske strane. Međutim, sonda je otkrila 
postojanje novog prstena, koji je označen 
kao prsten »F« i nalazi se 3.500 km od 
vanjske strane jasno vidljivog sistema pr- 
stenova. Pukotina uz ovaj novootkrivenipr- 
sten prozvana je već imenom »Pioneer 
Gap« (Pionirova pukotina). Podaci o ap- 
sorpciji elektrona i protona u magnetosferi 
ukazuju na mogućnost postojanja prstena 
»G« koji bi se mogao prostirati u području 
između 540.000 km i 840.000 km od ekva- 
torijalnih oblaka planeta. 

Posebno je zanimljivo to što je »Pioneer 
- 11« otkrio možda novi Saturnov mjesec. 
Ustvari, postoje indicije da su otkrivena 
dva mjeseca. Dedan je pronađen na foto- 
grafiji, nakon što je »registriran« na osnovu 
promjena u magnetosferi Saturna. Drugi je 
uočen samo na osnovu poremećaja u 
magnetosferi. Ovaj drugi mogao bi biti 
promjera 200 do 600 kilometara a detekti- 
ran je na oko 90.000 km od oblaka Saturna. 
Znanstvenici su zaključili da je sonda pro- 
šla samo 2.500 km od ovog nepoznatog 
tijela. Međutim, sada još ne možemo reći 
da li Saturn ima jedanaest ili čak dvanaest 
prirodnih pratioca. Naime, jedan od po- 
znatih satelita — satelit 3anus, kruži po or- 
biti koja je nedovoljno poznata. Znači, po- 
stoji mogućnost da je jedan »novootkrive- 
ni« mjesec ustvari već poznati mjesec. 

Ima li života 
na Titanu? 

»Pioneer - 11« prošao je oko 355.000 
km od najvećeg Saturnovog satelita Tita- 
na, koji je veći od planeta Merkura. To je 
jedan od najvećih prirodnih satelita u na- 
šem sistemu, s promjerom od oko 5.700 
kilometara. No, najzanimljivije je to što je 
to jedini mjesec koji posjeduje znatnu at- 
mosferu. U toj atmosferi astronomi su sa 
Zemlje otkrili prisustvo vodika i metana. 
Sada je najvažnije pitanje kolika je tempe- 
ratura njegove površine. Izgleda da su se 
p&daci »Pioneera - 11«, koji su se odno- 
sili na mjerenje temperature na Titanu, go- 
tovo potpuno izgubili, uslijed pojačane ra- 
dijacije, zbog nepredviđenog porasta 
Sunčeve aktivnosti. Tako ostaje otvoreno 
pitanje da li atmosfera Titana zadržava to- 
plinu koja stiže na površinu toga tijela. Od- 
govor bi trebao poslati »Voyager - 1« već 
u jesen 1980. g, kada stigne u blizinu Sa- 
turna. 

U međuvremenu, »Pioneer - 11« na- 
stavlja svoje beskrajno putovanje prema 
granicama Sunčevog sistema. Njegovi ra- 
dio-signali moći će se hvatati do 1987. g., 
ako se ne primjene savršeniji prijemnici. 
Godine 1993. sonda će presjeći orbitu Plu- 
tona a zatim nastaviti let kroz međuzvijez- 
dani prostor. 

Dedna druga sonda - »Pioneer - 10«, 
nalazi se još dalje od nas. Ona je ove 
godine 11. srpnja (jula) presjekla orbitu 
Urana i prva će napustiti Sunčev sustav, 
nakon što 1897. g. pređe orbitu Plutona. 

A R. 


OTKRIVENO 

GRAVITACOSKO 

ZRAČENDE 

Što se događa kad se oko pozitiv- 
nog električnog naboja giba negativ- 
ni naboj? Tko malo zna fiziku znat će 
odgovoriti na to pitanje: brzina će 
negativnog naboja sve više opadati 
sve dok se on konačno ne sudari s 
pozitivnim nabojem. Energija, koju je 
sustav naboja imao, nije mogla ne- 
stati bez traga: ona se izgubila u obli- 
ku elektromagnetskog zračenja. 

Isto bi se trebalo dogoditi i s tijelom 
velike mase koje kruzi oko drugog 
tijela, no promjene su tako malene da 
ih se nije moglo zapaziti sve do ne- 
davno. Istražujući sustav dvojnih pul- 
sara PSR 1913 i 19 radio-teleskopom 
Arecibo u Puerto Ricu (promjer para- 
boličnog zrcala iznosi 300 metara!) 
američki znanstvenici s Massachu- 
settskog sveučilišta su otkrili da se 
period revolucije jednog pulsara oko 
drugog smanjuje za jednu milijardi- 
tinku godišnje - malo, veoma malo, 
ali i te kako značajno. Јег sustav pul- 
sara je energiju mogao izgubiti samo 
na jedan način - gubeći je u obliku 
gravitacijskog zračenja. 

Povodeći se za analogijom s elek- 
tričnim nabojima i elektromagnetskim 
zračenjem, fizičari su postojanje gra- 
vitacijskog zračenja pretpostavili već 
odavno, ali su sva mjerenja tog zra- 
čenja sa Zemlje urodila neuspjehom 
zbog nedovoljne osjetljivosti instru- 
menata. I još nešto: ova su istraživa- 
nja još jednom potvrdila Einsteinovu 
teoriju relativnosti. 

N R. 



PRODADE SE: dalekozor 

sovjetske proizvodnje 10 х 30, (dakle, 
promjer objektiva 30 mm, a okular da- 
je povećanje od 10 puta). Cijena dur- 
bina je 300 dinara, a pobliže informa- 
cije mogu se dobiti na adresu; Anđel- 
ko Lončar, ul. Grgura Karlovčana broj 
55, 43350 Đurđevac. 

ATLAS NEBA izašao je 

iz štampe u izdanju Univerzitetskog 
astronomskog društva u Sarajevu. At- 
las obuhvaća zvijezde do 6,25 m pri- 
vidne zvjezdane veličine. Tiskan je u 
boji, sadrži nebo - do 40°, a uz njega 
se dobiva i priručni katalog zvijezda i 
ostalih objekata koji se nalaze u atlasu. 
Cijena mu je 300 dinara, aharučuje se 
na adresu: UAD, 71001 Sarajevo, ul. 
Maršala Tita 44, p.p. 97 

ODGOVORI NA PITAN3A 
IZ BR03A 1, 1979/80, 

Pitanje 1. Koji nebeski objekt je po svo- 
jim dimenzijama (promjeru), osim Sunca, 
najveći u Sunčevu sistemu? 

Odgovor: Dupitrov prsten. 

Pitanje 2. Koja se poznata zvijezda na- 
lazi u repu Malog Medvjeda? 

Odgovor: Sjevernjača. 

Pitanje 3: Na kojem je planetu, osim na 
Zemlji, također utvrđena pojava polarnog 
svjetla? 

Odgovor: Na Dupitru. 

Pitanje 4: Da li će se planet Venera moći 
promatrati ove^ godine i na kojem dijelu 
neba? 

Odgovor: Da. Na zapadnom nebu. 

Pitanje 5: Znamo da su Sunce T Mjesec 
na nebu prividno jednake veličine. Među- 
tim, navedite, koliko je puta Sunce udalje- 
nije od Zemlje nego Mjesec (približno). 

Odgovor: Približno 400 puta. 

REZULTATI NAGRADNOG 
NATJEČADA 

1. nagrada: Žarko Crnogaj, Zagreb, 2. 
nagrada: Ivica Pavlović, Hreljin, 3. nagra- 
da: Predrag Mihailović, Knjazevac, 4. na- 
grada: Anđelko Glivan, Donja Stubica, 5. 
nagrada: Đorđe Tasković, Niš, 6. nagrada: 
Tatjana Martić, Smederevo, 7, nagrada: 
Anton Levstik, Ptuj. 

NOVI NAGRADNI 
NATJEĆA3 

1. Koliko je zvijezda poznatog skupa - 
Plejade ili Vlašići vidljivo prostim okom i u 
kojem se zviježđu nalaze? 

2. Na kojem nebeskom tijelu je, osim na 
Zemlji, utvrđena pojava aktivnin vulkana? 

3. Krećući se na svojoj stazi Merkur će 
se dana 7. prosinca (decembra) naći u za- 
padnoj elongaciji (maksimalni prividm ot- 
idon od Sunca - vidljiv ujutro). Da li će 
se Merkur prije naći u položaju iza Sunca 
(donja konjunkcija), ili između Zemlje i 
Sunca (gornja konjunkcija)? Poslyžite se i 
prošlim brojevima ClS-al 

4. Na kojem planetu se nalazi (za sada) 
najviše brdo u Sunčevu sistemu? 

5. Nedavno je jedna svemirska letjelica 
po prvi puta u povijesti stigla do planeta 
Saturna. Koja je to letjelica? 

*** 

I nagrada: Astronomski atlas, II nagrada: 
knjiga »Tamo gdje se zvijezde rađaiu«, III 
nagrada: knjiga »Zvijezde pulsari, kolapsa- 
ri«, IV nagrada: knjiga »Drama u svemiru«, 
V nagrada: pretplata na časopis »Ćovjek 
i svemir«, VI nagrada: Karta zvjezdanog 
neba, VII nagrada: karta »Sunčev sustav«. 

Rješenja za natječaj šalju se na. adresu: 
Zvjezdarnica, 410001 Zagreb, Opatička 
22, po 943. Rok natječaja do 25. XII 1979. 
godine. (Odgovore molimo poslati na po- 
štanskoj dopisnici). 

Skica predviđenog puta po Keniji s ucrtanom centralnom 
zonom pomrčine. Baza naše ekipe za promatranje bit će 
u mjestu — Voi. 



I {?. 



OSNOVNI PODACI O EKVAT0RSK03 P0TPUN03 
POMRĆINI SUNCA 

Mjesečeva sjena koja će 16. II 1980. kliziti površiriom Zemlje 
bit će široka oko 1\ a to znači da ce joj širina varirati između 
100 i 150 kilometara. Na centralnoj liniji trajanje totalne pomrčine 
bit će najduže: pri početku (Atlanski ocean) skoro dvije rninute, 
sredini (Kenija i dio Indijskog oceana) četiri, a pri kraju (Kina) 
ponovo dvije minute. U Keniji u mjestu VOI pomrčina počinje u 
9h 54 m (početak Mjesečevog pokrivanja Sunca). Početak totalne 
pomrčine je u 11 h 23 m, kraj u 11 h 27 m. Totalit traje nešto preko 
4 minute. Kraj pomrčine je u 13 h 02 m. U toku pomrčine Sunce 
će se popeti i do 81° iznad horizonta (dakle, praktički do zenita). 


Obavijest 

oekspediciji 

TOTALNA 
POMRČINA 
SUNCA - 
KENDA, 16. 
II 1980. 

Zagrebačka Zvjezdarnica u surad- 
nji s agencijom »YUGOTOURS« iz 
Zagreba organizira putovanje u Keni- 
ju od 9 - 19. II 1980. godine, povo- 
dom predstojeće totalne pomrčine 
Sunca. Na put se pozivaju svi prija- 
telji astronomije kao i drugi zaintere- 
sirani građani. Cijena kompletnog 
aranžmana (puni pansioni, razgleda- 
vanje nac. parkova i dr.) iznosi 
25.000,00 dinare 

uz mogućnost otplate u 4 mjeseč- 
ne rate po 5.000 dinara (uz predujam 
u iznosu od 5.000 dinara). 

Zainteresirani se trebaju javiti naj- 
kasnije do 10. XII 1979. na adresu: 
Zvjezdarnica, Opatička 22, 41000 
Zagreb, tel. br. 041/33-393. 

Dakle, ako se javi dovoljan broj su- 
dionika, imat ćemo jedinstvenu priliku 
promatrati veoma rijedak događaj — 
totalnu pomrčinu Sunca — kao i za- 
nimljivosti Dužnog neba (uz stručnu 
interpretaciju astronoma), te egzotič- 
ni svijet istočnoafričkih visoravni i 
obala Indijskog oceana. 


Slika na posljednjoj stranici: prikazuje poznati otvoreni skup zvijezda Plejade ili 
Vlašići, koji se nalazi u zviježđu Bika, a poznat je pod oznakom M 45. U uvjetima 
dobre vidljivosti, prostim okom se vidi šest do sedam najsjajnijih zvijezda toga skupa. 
Čitav se skup nalazi u međuzvijezdanom plinu, koji se uočava samo na fotografijama 























Izgled našeg neba 
početkom prosinca oko 19 sati 


U ovo kasno jesensko doba sve je hladnije, atmosferske prilike postaju sve lošije, 
pa se rjeđe odlučujemo za promatranje neba. To je vrijeme kada se pojavljuju i zimska 
zviježđa s poznatim velikim zimskim šesterokutom, o kojem ćemo više reći u idućem 
broju našeg časopisa. Ovog puta se osvrćemo na poznata zviježđa; Kasiopeja, Perzej 
i Andromeda. 


Kumovska Slama (Mliječni Put) svojim 
sjajnim mliječno-bijelim tragom spaja/ 
preko zenita, istočnu i zapadnu točku ob- 
zora. Od istoka prema zapadu, prateći 
trag, naći ćemo Blizance koji tek počinju 
svoj poćni izlet po nebeskom svodu, pa 
zviježđa Kočijaš, Bik, Perzej, Kasiopeja, 
Andromeda, Pegaz, Cefej, Labud, Lira i 
Orao koji se približava zapadnom obzoru. 

Veliki Medvjed je još dosta nisko nad 
sjevernim obzorom, a iznad niega, bliže 
Kumovskoj Slami, uzdižu se Zmaj i Mali 
Medvjed. Glava Zmaja »gleda« u pravcu 
Herkula. 

Dužno nebo ispunjavaju zviježđa bez 
sjajnijih zvijezda: Rijeka Eridan, Ovan, Kit, 
Ribe, Vodenjak i ]arac, dok najljepše zvi- 
ježđe sjevemog neba, Orion tek najavlju- 
je svoj izlazak nad istočnim obzorom. 

Za bolju orijentaciju preporučamo ko- 
rištenje karte neba. 

Što promatrati na 
kasnojesenskom nebu? 

U Perzeju koji je sada u vrlo povolj- 
nom položaju za promatranje, naiazi se 
dvojni skup zvijezda NGC 869 i NGC 884, 
poznatiji kao ha i hi, jedan od najljepših 
objekata za promatranje na sjevernom 
nebu. Najlakše se nalazi (vidi kartu neba) 
ako povežemo zamišljenom linijom zvi 
jezde ” 

Perzeja , 

se nalaze otprifike na pola te udaljenosti. 

Beta Perzeja ili Algol, jedna je od naj- 
poznatijih zvijezda na neba. To je pro- 
mjenljiva zvijezda ((2 m ,2 - 3 m ,5). Udaljena 
je od nas 82 godine svjetlosti. Minimurr 


sjaja traje 10 sati, a cijeli period promjene 
sjaja iznosi 2,87 dana. Vrlo je pogodna za 
amaterska početnička promatranja. 

M 34 u Perzeju je otvoreni skup zvi- 
jezda. 

U Andromedi, gama ili Alamak je 
dvojna zvijezda s narančastom i plavorr 


komponentom (2 m ,28 i 5 m ,08, prividna uda- 
Ijenost 10"). Udaljena je od nas 160 g. 
svjetlosti. (Ona je ustvari trostruka, ali se 
manjim teleskopom vidi samo spomenute 
dvije). 

»Andromedina maglica« M 31 ili NGC 
224 je velika spiralna galaktika, nama naj- 
bliža. Centralni dio vidljiv je prostim okom. 

U Kasiopeji gama ili Cih je promjenj- 
Ijiva zvijdzda (1 m ,6 - 3 m ,0). Udaljena je 
650 godina svjetlosti. 

Ro je nepravilna promjenljiva zvijezda 
(4 m ,1 - 6 m ,2), udaljena 830 g. svjetlosti. 

alfa Perzeja (Algenlb ili Mir'fakj I eta _ Dio . ?•}>• 8 d J» *® "*•**• trl poznata zvjjažđa: Kasiopeja, 

ja (Miram) s delta Kasiopeje Ha i hi ? e . rze J 1 Andromeda. Ova zvijezđa dominiraju svojim polo- 

laze otprilike na pola te udaljenosti žajem na nebeskoj sferi, početkom prosinca (decembra) 

oko 19 sati. Oznake zvijezda s točkom u sredini označavaju 

promjenljive zvijezde. „ . , . ... 

Eta je dvojna zvijezda sa žutom i cr- 
venom komponentom (3 m ,7 i 7 m ,4). 

M 52, M103 i NGC 457 su otvoreni 
skupovi zvijezda. 

Položaj planeta 

Merkur je dana 7. prosinca (decem- 
bra) u zapadnoj elongaciji i vidljiv ujutro, 
prije izlaska Sunca. 

Venera se pred kraj godine kreće u 
zviježđima Strijelac i Darac. Početkom 
prosinca je već dobro vidljiva na zapad- 
nom obzoru i zalazi oko sat i pol nakon 
Sunca. 

Mars se kreće vrlo brzo u zviježđu 
Lava sve do kraja godine i to prividno u 
smjeru od Regula prema Deneboli tj. od 
alfe prema beti Lava. 

Jupiter se kreće u zviježđu Lava, ne- 
što južnije od Marsa. Sredinom mjeseca 
prosinca izlazi nedugo prije ponoći. 

Saturn izlazi oko ponoći i nalazi se u 
zviježđu Djevice, u neposrednoj blizini 
zvijezde beta. Saturn je najsjajniji obje- 
# kat, oko 12 stupnjeva južnije od zvijezde 

dkup zvijezda »ha i hi« u Perzeju. Snimak je načinjen teleobjek- bete Lava ili Denebole. 

tivom 4,5/300 mm, na filmu Efke KB 21. Ekspozicija je trajala 20 Zima počinje dana 22. prosinca (de- 

minuta, a načinio ju je Željko Andreić, suradnik Zvjezdarnice. Pra- cembra) u 12 sati i io minuta, po sred- 

ćenje nebeskog svoda obavljeno je ručno uz pomoć reflektorskog njoeevropskom vremenu 

dalekozora promjera objektiva 20 cm, na koji je bio fiksno postav- Tatjana i Gustav Kren, 

Ijen fotoaparat s teleobjektivom. suradnici Zvjezdarnice 












